**TOP CLLD Helyi felhívás**

***A helyi felhívás címe:*** *Helyi társadalmi, gazdasági információs szolgáltatás, adatbázis, online/webes elérhetőség kialakítása, fejlesztése*

***A helyi felhívás kódszáma: TOP-7.1.1-16-H-073-6***

Magyarország Kormányának felhívása Veszprém Megyei Jogú Város területén székhellyel, vagy telephellyel rendelkező civil, nonprofit és egyházi szervezetek, oktatási és közművelődési intézmények, valamint mikro-, kis - közép és nagyvállalkozások számára helyi társadalmi, gazdasági információs szolgáltatás, adatbázis, online/webes elérhetőség kialakítása, fejlesztése érdekében.

A Kormány a Partnerségi Megállapodásban célul tűzte ki az információs és kommunikációs technológiákhoz való hozzáférés, azok használatának és minőségének javítását. A cél elérését a Kormány Veszprém Megyei Jogú Város területén székhellyel vagy telephellyel rendelkező civil, nonprofit és egyházi szervezetek, oktatási és közművelődési intézmények, valamint mikro-, kis - közép és nagyvállalkozások együttműködésével tervezi megvalósítani jelen Felhívásban foglalt feltételek mentén.

Az együttműködés keretében a Kormány vállalja, hogy:

* a helyi felhívás feltételeinek megfelelő projekteket a projektre megítélt minimum **1 000 000** Ft – maximum **12 500 000** Ft közötti vissza nem térítendő támogatásban részesíti a rendelkezésre álló forrás erejéig;
* a támogatási előleggel kapcsolatos feltételeknek megfelelő támogatott projekteknek a megítélt támogatás elszámolható költségei legfeljebb 100%-ának megfelelő, maximum **12 500 000** Ft összegű támogatási előleget biztosít;

A támogatási kérelmet benyújtó szervezetek az együttműködés keretében vállalják[[1]](#footnote-1), hogy:

* a kapott támogatáson felül önerőből finanszírozzák a projektet.

**Tartalomjegyzék**

[1. A tervezett fejlesztések háttere 5](#_Toc512431711)

[1.1. A felhívás indokoltsága és célja 5](#_Toc512431712)

[1.2. A rendelkezésre álló forrás 5](#_Toc512431713)

[1.3. A támogatás háttere 5](#_Toc512431714)

[2. Ügyfélszolgálatok elérhetősége 5](#_Toc512431715)

[3. A projektekkel kapcsolatos elvárások 7](#_Toc512431716)

[3.1. A projekt keretében megvalósítandó tevékenységek 7](#_Toc512431717)

[3.1.1. Önállóan támogatható tevékenységek 7](#_Toc512431718)

[3.1.2. Önállóan nem támogatható tevékenységek: 7](#_Toc512431719)

[3.1.2.1. Kötelezően megvalósítandó, önállóan nem támogatható tevékenységek: 7](#_Toc512431720)

[3.1.2.2. Választható, önállóan nem támogatható tevékenységek: 7](#_Toc512431721)

[3.2. A támogatható tevékenységek állami támogatási szempontú besorolása 8](#_Toc512431722)

[3.3. Nem támogatható tevékenységek 8](#_Toc512431723)

[3.4. A projekt műszaki, szakmai tartalmával és a megvalósítással kapcsolatos elvárások 8](#_Toc512431724)

[3.4.1. Műszaki, szakmai tartalommal kapcsolatos elvárások 10](#_Toc512431725)

[3.4.1.1 Műszaki és szakmai elvárások 10](#_Toc512431726)

[3.4.1.2. Esélyegyenlőség és környezetvédelmi szempontok érvényesítésével kapcsolatos elvárások 10](#_Toc512431727)

[3.4.1.3. Egyéb elvárások 11](#_Toc512431728)

[3.4.2. Mérföldkövek tervezésével kapcsolatos elvárások 11](#_Toc512431729)

[3.4.3. A projekt szakmai megvalósítása során a közbeszerzési kötelezettségre vonatkozó elvárások 12](#_Toc512431730)

[3.4.4. A projekt szakmai megvalósításával kapcsolatos egyéb elvárások 12](#_Toc512431731)

[3.5. A projektvégrehajtás időtartama 12](#_Toc512431732)

[3.5.1. A projekt megkezdése 12](#_Toc512431733)

[3.5.2. A projekt végrehajtására rendelkezésre álló időtartam 12](#_Toc512431734)

[3.6. Projektekkel kapcsolatos egyéb elvárások 13](#_Toc512431735)

[3.6.1. A projekt területi korlátozása 13](#_Toc512431736)

[3.6.2. A fejlesztéssel érintett ingatlanra vonatkozó feltételek 13](#_Toc512431737)

[3.7. Indikátorok, adatszolgáltatás 13](#_Toc512431738)

[3.7.1. Indikátorok 13](#_Toc512431739)

[3.7.2. Szakpolitikai mutatók 14](#_Toc512431740)

[3.8. Fenntartási kötelezettség 14](#_Toc512431742)

[3.9. Biztosítékok köre 14](#_Toc512431743)

[3.10. Önerő 15](#_Toc512431744)

[4. A helyi támogatási kérelmek benyújtásának feltételei 15](#_Toc512431745)

[4.1. Támogatást igénylők köre 15](#_Toc512431746)

[4.2. Támogatásban nem részesíthetők köre 16](#_Toc512431747)

[4.3. A támogatási kérelem benyújtásának határideje és módja 18](#_Toc512431748)

[4.3.1. A helyi támogatási kérelem HACS-hoz történő benyújtásának határideje és módja 19](#_Toc512431749)

[4.3.2. A támogatási kérelmek IH-hoz történő benyújtása végső ellenőrzésre 19](#_Toc512431750)

[4.4. Kiválasztási eljárásrend és kiválasztási kritériumok 20](#_Toc512431751)

[4.4.1. A HACS-hoz benyújtott helyi támogatási kérelmek kiválasztásának eljárásrendje 20](#_Toc512431752)

[4.4.2. A helyi támogatási kérelmek HACS által ellenőrzendő kiválasztási kritériumai 21](#_Toc512431753)

[4.4.3. A támogatási kérelmek IH általi végső ellenőzésének kritériumai 24](#_Toc512431754)

[5. A finanszírozással kapcsolatos információk 25](#_Toc512431755)

[5.1. A támogatás formája 25](#_Toc512431756)

[5.2. A projekt maximális elszámolható összköltsége 25](#_Toc512431757)

[5.3. A támogatás mértéke, összege 25](#_Toc512431758)

[5.4. Előleg igénylése 27](#_Toc512431759)

[5.5. Az elszámolható költségek köre 27](#_Toc512431760)

[5.5.1 Az elszámolható költségek kapcsán az állami támogatásokra vonatkozó rendelkezések 31](#_Toc512431761)

[5.6. Az elszámolhatóság további feltételei 32](#_Toc512431762)

[5.7. Az elszámolható költségek mértékére, illetve arányára vonatkozó elvárások 35](#_Toc512431763)

[5.8. Nem elszámolható költségek köre 36](#_Toc512431764)

[5.9. Az állami támogatásokra vonatkozó rendelkezések 36](#_Toc512431765)

[5.9.1. A felhívás keretében nyújtott egyes támogatási kategóriákra vonatkozó egyedi szabályok 36](#_Toc512431766)

[6. csatolandó mellékletek listája 38](#_Toc512431767)

[6.1.1. A helyi támogatási kérelem elkészítése során csatolandó mellékletek listája 38](#_Toc512431768)

[6.1.2. Az IH-hoz végső ellenőrzésre benyújtandó támogatási kérelemhez csatolandó mellékletek listája 39](#_Toc512431769)

[6.2. A támogatói okirathoz csatolandó mellékletek listája 39](#_Toc512431770)

[6.3. Az első kifizetési kérelemhez csatolandó mellékletek listája 39](#_Toc512431771)

[7. További információk 40](#_Toc512431772)

[8. A felhívás szakmai mellékletei 42](#_Toc512431773)

**A helyi felhívás elválaszthatatlan része a TOP CLLD Általános Útmutató a Helyi Felhívásokhoz c. dokumentum (a továbbiakban: ÁÚHF), amelynek hatályos verziója megtalálható a Veszprém Az Élhető Város Helyi Közösség helyi akciócsoport** **honlapján (www.elhetoveszprem.hu).**

**A helyi felhívás, az ÁÚHF, a Pénzügyi Elszámolási Útmutató és kapcsolódó mellékletei (pénzügyi összesítők) a szakmai mellékletek és a helyi támogatási kérelem adatlap együttesen tartalmazzák a helyi támogatási kérelem elkészítéséhez szükséges összes feltételt.**

**Amennyiben jelen helyi felhívásban foglaltak valamely fejezet tekintetében eltérnek az ÁÚHF-ban vagy a Pénzügyi Elszámolási Útmutatóban megfogalmazott általános előírásoktól, akkor a jelen dokumentumban szabályozottak az irányadók.**

Felhívjuk a tisztelt támogatást igénylők figyelmét, hogy az ÁÚHF és a Pénzügyi Elszámolási Útmutató esetén az irányító hatóság, a helyi felhívás, a helyi támogatási kérelem adatlap, továbbá ezek dokumentumai esetén a HACS a változtatás jogát fenntartja, ezért kérjük, hogy kövessék figyelemmel Veszprém Az Élhető Város Helyi Közösség helyi akciócsoport honlapján (**www.elhetoveszprem.hu**) megjelenő közleményeket!

1. A tervezett fejlesztések háttere

## A felhívás indokoltsága és célja

A felhívás a TOP-7. prioritásához kapcsolódik, mely célkitűzései révén hozzá kíván járulni a kulturális és közösségi terek és szolgáltatások infrastrukturális és szolgáltatási minőségének javulásához.

Veszprém az Élhető Város Helyi Közösség Fejlesztési Stratégia átfogó célja az aktív és együttműködő, erős helyi kötődésű közösségek rendszerének megteremtése, ennek fontos eleme a HKFS Cselekvési tervének 6.1.1. pontjában szereplő, helyi társadalmi, gazdasági információs szolgáltatás, adatbázis, online/webes elérhetőség kialakítása, fejlesztése elnevezésű 6. beavatkozási terület.

Több terület vonatkozásában elmondható, hogy a város lakói számára nem áll rendelkezésre kellő mennyiségű, rendszerezett információ, adat a különböző veszprémi lehetőségeket illetően. Nem megfelelően, s nem azonos helyen biztosított a hozzáférés a gazdasági vonatkozású információkhoz, a turisztikai ismeretekről, a kulturális attrakciókról, önkéntes kapacitásról. Hiány mutatkozik Veszprém fejlődését átfogóan, illetve az egyes fejlesztési projektek, rendezvények céljain, eredményein keresztül bemutató kommunikációs platform tekintetében, mely az egységes szemléletű informáláson túl alkalmas arra is, hogy erősítse a helyi kötődést és büszkeséget, továbbá, hogy az egyes fejlesztési lépésekhez, projektekhez kapcsolódó újabb – szinergikus hatásokat kihasználó - projektötletek születését, projektek kidolgozását, megvalósítását generálja.

Ugyanakkor a támogatási konstrukció lehetőséget nyújt akadálymentességi felmérés elkészítésére, annak eredményeinek közzétételére, mellyel a városban élő és a városba érkező fogyatékossággal élő emberek életkörülményeinek javulásához kíván hozzájárulni.

Jelen felhívás keretében kizárólag olyan támogatási kérelmek támogathatók, amelyek megfelelnek a fenti célkitűzéseknek.

## A rendelkezésre álló forrás

A felhívás meghirdetésekor a támogatásra rendelkezésre álló tervezett keretösszeg **12 500 000** Ft.

Jelen felhívás forrását az Európai Regionális Fejlesztési Alap és Magyarország költségvetése társfinanszírozásban biztosítja.

A támogatott támogatási kérelmek várható száma: 1-4 db.

## A támogatás háttere

Jelen felhívást Veszprém Az Élhető Város Helyi Közösségi Fejlesztési Stratégia keretében Veszprém Az Élhető Város Helyi Akciócsoport hirdeti meg az TOP-7.1.1-16-2016-00073 számú, a HACS és a RFP IH között létrejött Együttműködési Megállapodás alapján.

1. Ügyfélszolgálatok elérhetősége

Ha további információkra van szüksége, forduljon bizalommal a Veszprém Az Élhető Város Helyi Akciócsoport ügyfélszolgálathoz (Pro Veszprém Nonprofit Kft., mint Munkaszervezet) a 06-88/782-285 telefonszámon, ahol hétfőtől csütörtökig 9-15 óráig, pénteken 8-14 óráig fogadják hívását.

Személyes ügyfélfogadást biztosítunk a munkaszervezet irodájában, 8200 Veszprém, Szabadság tér 15. II. emelet, hétfőtől péntekig 9-13 óra között.

Kérjük, kövesse figyelemmel a felhívással kapcsolatos közleményeket a Veszprém Az Élhető Város Helyi Akciócsoport honlapján, ([www.elhetoveszprem.hu](http://www.elhetoveszprem.hu)) ahol a HACS ügyfélszolgálat elektronikus elérhetőségeit is megtalálhatja!

1. A projektekkel kapcsolatos elvárások

Kérjük, hogy a támogatási kérelem összeállítása során vegye figyelembe, hogy a projekteknek meg kell felelniük különösen a következőknek.

## 3.1. A projekt keretében megvalósítandó tevékenységek

## 3.1.1. Önállóan támogatható tevékenységek

 A felhívás keretében az alábbi tevékenységek támogathatók önállóan:

Helyi társadalmi, gazdasági információs szolgáltatás, adatbázis, online/webes elérhetőség kialakítása, fejlesztése érdekében:

1. Mobil eszközre optimalizált webes alkalmazás fejlesztése
2. Eszközökön átívelő kommunikációs platform létrehozása és működtetése

A fenti tevékenységek tematikájukban az alábbi **konkrét tevékenységeket** szükséges hogy magukba foglalják, összhangban a HKFS –el, minimum egy darabot.

* + 1. akadálymentesség felmérése a városban és az adatok elhelyezése applikációs programon
		2. kulturális és közösségi terekhez kapcsolódó, mobil eszközre optimalizált webes alkalmazás fejlesztése
		3. Veszprém fejlődését átfogóan bemutató kommunikációs platform létrehozása és működtetése
		4. önkéntességre vonatkozó igények és lehetőségek felmérése, közzététele, koordinálása
		5. városi szintű iskolai közösségi szolgálat feltérképezése, beintegrálása a városi akciókba
		6. adományozói kultúra fejlesztésének elindítása, adatok elhelyezése applikációs programban

## 3.1.2. Önállóan nem támogatható tevékenységek:

A felhívás keretében az alábbi tevékenységek önállóan nem támogathatóak:

## 3.1.2.1. Kötelezően megvalósítandó, önállóan nem támogatható tevékenységek:

A felhívás keretében önállóan nem, csak a 3.1.1. pontjában felsorolt tevékenységekkel együtt támogatható, kötelezően megvalósítandó tevékenységek:

1. Akadálymentesítés – amennyiben releváns, jelen felhívás 3.4 fejezetében az akadálymentesítésre vonatkozó feltételek alapján;
2. Horizontális követelmények:

Részletes előírásokat lásd a 3.4.1.2 Esélyegyenlőség és környezetvédelmi szempontok érvényesítésével kapcsolatos elvárások című részben.

1. Tájékoztatás és nyilvánosság biztosítása – ÁÚHF c. dokumentum 10. fejezete alapján.

## 3.1.2.2. Választható, önállóan nem támogatható tevékenységek:

Helyi társadalmi, gazdasági információs szolgáltatás, adatbázis, online/webes elérhetőség kialakítása, fejlesztése az alábbi választható tevékenységekkel egészíthető ki:

1. A Felhívás 3.1.1 fejezetében felsorolt tevékenységek megvalósításához szükséges kapcsolódó eszközbeszerzés
2. Projekt előkészítés
	1. Előzetes tanulmányok, engedélyezési dokumentumok
	2. Akadálymentesítési térkép/kiadvány szerkesztése, megjelentetése
3. Közbeszerzés
4. Műszaki ellenőrzés
5. Projektmenedzsment

## 3.2. A támogatható tevékenységek állami támogatási szempontú besorolása

A felhívás keretében támogatható tevékenységek a 2014-2020 programozási időszakra rendelt források felhasználására vonatkozó uniós versenyjogi értelemben vett állami támogatási szabályokról szóló 255/2014. (X. 10.) Korm. rendelet alapján közösségi versenyjogi szempontból az alábbi jogcímeken, a következő támogatási kategóriákra vonatkozó előírások alapján valósíthatók meg:

| Támogatható tevékenység | Támogatás jogcíme | Támogatási kategória |
| --- | --- | --- |
| A 3.1.1 pont szerinti önállóan támogatható tevékenységek kivéve projekt előkészítés | 255/2014. (X. 10.) Korm. rendelet 4 § 15. helyi közösségszervezés a helyi fejlesztési stratégiához kapcsolódva | csekély összegű támogatáshelyi infrastruktúra fejlesztéséhez nyújtott beruházási támogatása kultúrát és a kulturális örökség megőrzését előmozdító támogatás |
| A 3.1.2 pont szerinti önállóan nem támogatható tevékenységek kivéve projektelőkészítés | 255/2014. (X. 10.) Korm. rendelet 4 § 15. helyi közösségszervezés a helyi fejlesztési stratégiához kapcsolódva | igazodik a főtevékenység támogatási kategóriájához |
| projektelőkészítés | 255/2014. (X. 10.) Korm. rendelet 4 § 15. helyi közösségszervezés a helyi fejlesztési stratégiához kapcsolódva  | csekély összegű támogatás |

A táblázatban nem szereplő további támogatható tevékenységekre a felhívás keretében nyújtott támogatás nem minősül az Európai Unió működéséről szóló szerződés (a továbbiakban: EUMSZ) 107. cikk (1) bekezdés szerinti állami támogatásnak.

## 3.3. Nem támogatható tevékenységek

A felhívás keretében a 3.1.1. - 3.1.2. pontokban meghatározott tevékenységeken túlmenően más tevékenység nem támogatható, különös tekintettel az alábbi tevékenységekre:

* + 1. TOP alábbi konstrukciói keretében támogatást nyert fejlesztések:
* TOP-1.2.1-15
* TOP-1.2.1-16
* TOP-2.1.1-15
* TOP-2.1.1-16
* TOP-2.1.2-15
* TOP-2.1.2-16
* TOP-4.3.1-15
* TOP-4.3.1-16
* TOP-5.2.1-15
* TOP-5.2.1-16
* TOP-5.3.1-16
* TOP-5.3.2-17
* TOP-6.1.4-15
* TOP-6.1.4-16
* TOP-6.3.1-15
* TOP-6.3.1-16
* TOP-6.3.2-15
* TOP-6.3.2-16
* TOP-6.7.1-15
* TOP-6.7.1-16
* TOP-6.9.1-15
* TOP-6.9.1-16
* TOP-6.9.2-16
	+ 1. egyes ágazati operatív programok által a közösség és kultúra, valamint a turisztika területén támogatott fejlesztések;
		2. szálláshelyfejlesztés;
		3. kulturális örökség kizárólag állagmegóvást célzó megújítása;
		4. vallási helyszín megújítása kizárólag vallási célú hasznosításra;
		5. lakáscélra szolgáló lakóépületek megújítása;
		6. helyi közösség számára nem elérhető infrastruktúra fejlesztése;
		7. olyan ingatlanok fejlesztése vagy programok, amelyek a stratégiában megjelölt célcsoportok számára nem látogathatóak vagy csak egyes csoportok számára hozzáférhetők;
		8. közszféra funkciókat ellátó épület építése, funkciójában történő felújítása, korszerűsítése;
		9. oktatási intézmény funkciójában történő fejlesztése;
		10. szociális szolgáltatás fejlesztése;
		11. egészségügyi szolgáltatás fejlesztése;
		12. termőföld vásárlás;
		13. olyan tevékenység, amely nem illeszkedik a Veszprém, az élhető város Helyi Közösségi Fejlesztési Stratégia prioritásaihoz, céljaihoz, intézkedéseihez
		14. olyan eszközök beszerzése, melyek nem kapcsolódnak a pályázó tevékenységéhez, a nyújtott és vállalt szolgáltatások biztosításához;
		15. forgóeszköz beszerzés;
		16. járműbeszerzés;
		17. rendezvény esetén nem vehető igénybe támogatás
		18. kizárólag egy adott gazdasági társaság érdekeinek és termékeinek bemutatását célzó (termékbemutató), kivételt képez a helyi termékek népszerűsítését szolgáló rendezvény, valamint
		19. politikai célú rendezvényekre.

## 3.4. A projekt műszaki, szakmai tartalmával és a megvalósítással kapcsolatos elvárások

## 3.4.1. Műszaki, szakmai tartalommal kapcsolatos elvárások

### 3.4.1.1 Műszaki és szakmai elvárások

A projekt műszaki, szakmai tartalmának meghatározásához az alábbi elvárások figyelembe vétele szükséges:

A fejlesztés során **min. 1 önállóan támogatható tevékenység**et kell megvalósítani.

A tevékenységek megvalósítása a jogi és műszaki szabályozás, valamint a szakmai elvek betartásával lehetséges, kizárólag közösségi funkció betöltésére. Minden megvalósítandó fejlesztésnek szabadon és díjmentesen használhatónak kell lennie.

* Megvalósítást követően havonta/negyedévente/évente elért felhasználók száma (kommunikációs platform).
* Megvalósítást követően a letöltések száma 300 alkalom.
* Adatok frissítése 2021. 09.30-ig, illetve a fenntartási időszak lejártáig.
	1. A fejlesztés keretében beszerezni kívánt eszközöknek szorosan kapcsolódnia kell a támogatást igénylő azon tevékenységéhez, mely elősegíti a Veszprémi Helyi Közösségi Fejlesztési Stratégia cselekvési tervében megfogalmazott célok megvalósulást.
	2. A kedvezményezettnek lehetősége van olyan egyéb marketing- és kommunikációs tevékenységeket végezni a projekt megvalósításának időtartama alatt, amelyek hozzáadott értéke emeli a beruházás jelentőségét, hozzájárul a fejlesztés népszerűsítéséhez. A fejlesztéseket kiegészítő „, egyéb marketing- és kommunikációs tevékenységek: nyílt napok, akciók, programok, partnertalálkozók, tájékoztatók, fórumok megvalósítása, az igényelt támogatás 10%-ának erejéig.

Felhívjuk a figyelmet, hogy a műszaki, szakmai tartalom csökkenése esetén – a csökkenés mértékétől függetlenül – az elszámolható költség és a támogatás összege arányosan csökkentésre kerül az érintett tulajdonságtól vagy képességtől való elmaradás arányában!

### 3.4.1.2. Esélyegyenlőség és környezetvédelmi szempontok érvényesítésével kapcsolatos elvárások

„A horizontális cél megvalósítása, valamint a megvalósítás eredményességének nyomon követése érdekében végzett tevékenység következtében felmerült költség elszámolható. A kiemelt célok és a környezetvédelmi, esélyegyenlőségi és a nők és férfiak egyenlőségét biztosító követelmények részletes ismertetése megtalálható az ÁÚHF 12. fejezetében.

A projekt tervezése és megvalósítása során kérjük, vegye figyelembe, hogy a projektben létrehozott eredményeknek meg kell felelniük az alábbi elvárásoknak is:

* + A fejlesztéshez kapcsolódó nyilvános eseményeken, kommunikációjában és viselkedésében a támogatást igénylő esélytudatosságot fejez ki: nem közvetít szegregációt, csökkenti a csoportokra vonatkozó meglévő előítéleteket.
* Az infokommunikációs akadálymentesítés minden beruházás esetén kötelező.
* Ha a támogatást igénylő ötven főnél több személyt foglalkoztató költségvetési szerv, vagy többségi állami tulajdonban álló jogi személy, az  igénylőnek igazolnia kell az esélyegyenlőségi terv meglétét az egyenlő bánásmódról és az esélyegyenlőség előmozdításáról szóló 2003. évi CXXV. törvény 63. §-nak megfelelően.

### 3.4.1.3. Egyéb elvárások

**A** **300 millió Ft teljes elszámolható költség alatti projektek esetén** nem kötelező a költség-haszon elemzés elvégzése, elegendő a projekt pénzügyi fenntarthatóságának bemutatása a megalapozó dokumentumban.

Elvárás, hogy legkésőbb projektfejlesztés során a teljes műszaki dokumentációval együtt csatolásra kerüljön olyan tételes tervezői költségvetés is, amely az egyes tételek esetében az építőipari normagyűjtemény tételazonosítóit is tartalmazza

## 3.4.2. Mérföldkövek tervezésével kapcsolatos elvárások

A projekt megvalósítása során legalább 1 mérföldkövet szükséges tervezni, legfeljebb 4 mérföldkő tervezhető. Szükséges az előkészítés lezárásához és a projekt teljes körű megvalósításához kapcsolódó mérföldkövek tervezése. Az utolsó mérföldkövet a projekt fizikai befejezésének várható időpontjára szükséges megtervezni. Amennyiben két mérföldkő kerül tervezésre, az utolsó mérföldkő keretében szükséges igazolni a teljes beruházást.

Egyszeri elszámolás esetén egyetlen, a projekt fizikai befejezéséhez kapcsolódó mérföldkő tervezése szükséges.

Az egyes mérföldkövekkel kapcsolatos elvárások a következők:

1. **Projekt előkészítése (amennyiben releváns) (1)**

A projekt megvalósításához szükséges teljes körű előkészítési tevékenység végrehajtása.

Benyújtandó dokumentumok: pl.: projektterv.

1. **Közbeszerzés lefolytatása (amennyiben releváns) (2)**
2. **Projekt megvalósítása (3)**

Benyújtandó dokumentumok: létrehozott rendszer működését alátámasztó dokumentum, teljesítés-igazolások, stb.

1. **Projektzárás (4)**

A teljes projekt fizikai befejezését szükséges önálló mérföldkőként betervezni.

Benyújtandó dokumentumok: pl. kifizetést igazoló bankkivonatok, teljesítés-igazolások stb.

A mérföldkövek dátumának tervezése során kérjük, vegye figyelembe, hogy a 272/2014. (XI.5.) Korm. rendelet 90. §-a alapján az irányító hatóság jogosult a támogatói okirattól elállni, vagy a szerződés felbontását kezdeményezni, ha

a) a támogatói okirat megkötésétől számított tizenkét hónapon belül a támogatott tevékenység nem kezdődik meg és a megvalósítás érdekében harmadik féltől megvásárolandó szolgáltatásokat, árukat, építési munkákat legalább azok tervezett összértékének 50%-át elérő mértékben - esetleges közbeszerzési kötelezettségének teljesítése mellett - nem rendeli meg, vagy az erre irányuló szerződést harmadik féllel nem köti meg, vagy

b) a támogatói okirat megkötésétől számított tizenkét hónapon belül a támogatás igénybevételét a kedvezményezett érdekkörében felmerült okból nem kezdeményezi, kifizetési igénylés benyújtásával a megítélt támogatás legalább 10%-ának felhasználását nem igazolja és késedelmét ezen idő alatt írásban sem menti ki.

Az egyes mérföldkövek közötti idő nem haladhatja meg a 6 hónapot.

A kedvezményezett a támogatói okiratban foglalt ütemezés szerinti mérföldkövek elérését követő tizenöt napon belül köteles beszámolni szakmai beszámoló keretében a műszaki-szakmai előrehaladásának bemutatásával a projekt eredményességéről, valamint hatékonyságáról.

## 3.4.3. A projekt szakmai megvalósítása során a közbeszerzési kötelezettségre vonatkozó elvárások

Felhívjuk a figyelmet a projekt keretében megvalósítandó beszerzések tekintetében esetlegesen fennálló közbeszerzési kötelezettségre. Az irányadó jogszabályban meghatározott kötelezettségek megállapítása és betartása a támogatást igénylő, illetve a kedvezményezett feladata.

A közbeszerzési kötelezettségre vonatkozó részletes tájékoztatás az ÁÚHF 9. fejezetében található.

## 3.4.4. A projekt szakmai megvalósításával kapcsolatos egyéb elvárások

Jelen felhívás esetében nem releváns.

## 3.5. A projektvégrehajtás időtartama

## 3.5.1. A projekt megkezdése

Támogatás a helyi támogatási kérelem benyújtását megelőzően megkezdett projekthez is igényelhető. Megkezdett projekt abban az esetben részesülhet támogatásban, ha a következő feltételeknek együttesen megfelel:

- támogatási igény benyújtásakor nem minősül fizikailag befejezettnek,

- nem helyi infrastruktúrára, valamint sportlétesítményekre és multifunkcionális szabadidős létesítményekre irányuló beruházási, támogatási kategória szerint igényel támogatást.

A felhívás 3.2. pontja szerinti uniós állami támogatási kategóriával támogatott tevékenységhez kapcsolódóan a támogatási kérelem benyújtását megelőzően a projekt előkészítésével kapcsolatban felmerült költségek – figyelemmel az uniós állami támogatási szabályokra – kizárólag a csekély összegű (de minimis) támogatás keretében számolhatók el.

A támogatott projekt megkezdettségére vonatkozó részletes szabályozást az ÁÚHF 8. fejezetének 6.1. alpontja tartalmazza.

Ha a támogatást igénylő a támogatási döntés kézhezvételét megelőzően közbeszerzési eljárást folytat le, köteles a 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI.5.) Korm. rendelet XVI. fejezetének rendelkezései szerint eljárni.

## 3.5.2. A projekt végrehajtására rendelkezésre álló időtartam

A projekt fizikai befejezésére a projekt megkezdését, vagy amennyiben a projekt a támogatói okirat hatályba lépéséignem kezdődött meg, a támogatói okirat hatályba lépését követően legfeljebb 24 hónap áll rendelkezésre, de a fizikai befejezés nem haladhatja meg a 2021. július 30-át.

A projekt fizikailag befejezett, amennyiben a projekt keretében támogatott valamennyi tevékenység a támogatói okiratban meghatározottak szerint, a helyi felhívásban meghatározott feltételek mellett teljesült. A projekt fizikai befejezés napjának a projekt utolsó támogatott tevékenysége fizikai teljesítésének a napja minősül.

A támogatott tevékenységtípusok fizikai teljesítettségére vonatkozó részletes szabályozást az ÁÚHF 8. fejezetének 6.2. alpontja tartalmazza.

A támogatást igénylő projekttel kapcsolatos pénzügyi elszámolása (záró kifizetési igénylés) benyújtásának végső határideje a támogatói okiratban rögzített dátum.

A záró kifizetési igénylés benyújtásának határideje az utolsó mérföldkő elérését követően: 90 nap.

Állami támogatás típusú előleg esetén legkésőbb az előlegfolyósítást követő három éven belül a nyújtott támogatással el kell számolni.

## 3.6. Projektekkel kapcsolatos egyéb elvárások

## 3.6.1. A projekt területi korlátozása

Támogatás kizárólag a Veszprém Az Élhető Város Helyi Akciócsoport IH által elfogadott HKFS-ében rögzített földrajzi területén (akcióterület) megvalósuló fejlesztésekhez vehető igénybe.

## 3.6.2. A fejlesztéssel érintett ingatlanra vonatkozó feltételek

Támogatás abban az esetben folyósítható, amennyiben a fejlesztéssel érintett ingatlan(ok) tulajdoni viszonyai az ÁÚHF 7. fejezetében foglaltaknak megfelel(nek), és a projekt szempontjából ennek megfelelően rendezett tulajdoni viszonyokat a támogatást igénylő igazolja legkésőbb a támogatói okirat elkészültéig.

## 3.7. Indikátorok, adatszolgáltatás

## 3.7.1. Indikátorok

Jelen helyi felhívás keretében az TOP-ban és Veszprém Az Élhető Város Helyi Akciócsoport IH által elfogadott HKFS-ében foglaltaknak megfelelően a kedvezményezett az alábbi indikátorról köteles adatot szolgáltatni és projektszintű célértéket teljesíteni:

| **Indikátor neve** | **Alap** | **Mérték­egység** | **Típusa1** | **Célérték[[2]](#footnote-2)** | **Azonosító** |
| --- | --- | --- | --- | --- | --- |
| Támogatott, közösségi célú projektet megvalósító helyi szervezetek száma | **ERFA** | db | HKFS |  | *HKFS 2* |
| Helyi támogatott programok, projektek résztvevőinek, látogatóinak száma | **ERFA** | fő | HKFS |  | *HKFS 3* |

Felhívjuk a figyelmet, hogy a 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI.5.) Korm. rendelet 88. §-a alapján a kedvezményezett kizárólag a támogatás arányos csökkentése mellett jogosult csökkenteni az indikátor célértéket a támogatói okiratban.

Amennyiben egy indikátor nem éri el a projektre a támogatói okiratban meghatározott érték 75%-át, a támogatás csökkentésre kerül, illetve a kedvezményezett - a vis maior esetét kivéve - a támogatás arányos részét, a rendeletben meghatározottak szerint köteles visszafizetni. A Kormányrendelet 88. § (1)-(4) szerinti szankció nem alkalmazandó szakpolitikai mutatók és az OP- eredmény-indikátorok esetében.

A releváns TOP indikátorvállalások csak akkor fogadhatóak el, amennyiben azok az indikátorok számításához használandó, az irányító hatóság által meghatározott kötelező módszertan alapján kerültek meghatározásra. Az indikátor adatlapok az alábbi linkről érhetők el: <https://www.palyazat.gov.hu/node/57573>

## 3.7.2. Szakpolitikai mutatók

Jelen felhívás esetében nem releváns.

## 3.7.3 Egyéni szintű adatgyűjtés ESZA forrásból megvalósuló felhívások esetén

Jelen felhívás esetében nem releváns.

## 3.8. Fenntartási kötelezettség

Az ERFA forrásból támogatásban részesült végső kedvezményezett a projekt pénzügyi befejezésétől számított 5 évig, a támogatás visszafizetésének terhe mellett vállalja, hogy a projekt megfelel a 1303/2013/EU Rendelet 71. cikkében foglaltaknak.

## 3.9. Biztosítékok köre

A biztosítéknyújtási kötelezettségre vonatkozó részletes szabályozást az ÁÚHF 6. pontja tartalmazza.

## 3.10. Önerő

A támogatást igénylőnek legalább a projekt összköltségének az igényelt támogatási összeggel csökkentett részét kitevő önerővel kell rendelkeznie. Az önerő saját forrásból és az államháztartás alrendszereiből származó egyéb támogatásból állhat.

Saját forrásnak a kedvezményezett által a projekthez igénybevett állami támogatást, valamint az Európai Unió intézményei, ügynökségei, közös vállalkozásai vagy más szervei által központilag kezelt, a tagállam ellenőrzése alá sem közvetlenül, sem közvetve nem tartozó uniós finanszírozást nem tartalmazó forrás minősül.

Az önerő rendelkezésre állását a helyi támogatási kérelem benyújtásakor a támogatást igénylőnek nyilatkozattal (helyi önkormányzatok, önkormányzati társulások esetén a támogatást igénylői nyilatkozaton felül képviselő-testületi, társulási tanácsi határozattal, vagy a képviselő-testület költségvetési rendeletbe foglalt, a tartalék feletti rendelkezési jogot átruházó felhatalmazása alapján a polgármester nyilatkozatával, költségvetési szervek esetén pedig a támogatást igénylői nyilatkozaton felül az irányító szerv vezetőjének nyilatkozatával a saját forrás biztosításáról), míg legkésőbb az első kifizetési igénylés benyújtásakor (ideértve az előlegigénylését is) az ÁÚHF 8. fejezetének 5.alpontjában meghatározott módon és formában kell igazolnia.

Az egyszeri elszámolók nem kötelesek az ÁÚHF 8. fejezetének 5. alpontjában meghatározott módon az önerő rendelkezésre állását igazolni, nekik az egyetlen –záró- kifizetési igénylés keretében az önerő tényleges kifizetését igazoló elszámoló bizonylatokat kell benyújtaniuk.

1. A helyi támogatási kérelmek benyújtásának feltételei

## 4.1. Támogatást igénylők köre

Jelen felhívásra támogatási kérelmet nyújthat be:

1. Korlátolt felelősségű társaság (1997. CXLIV. tv.) (GFO 113)
2. Részvénytársaság (GFO 114)
3. Közkereseti társaság (GFO 116)
4. Betéti társaság (GFO 117)
5. Szociális szövetkezet (GFO 121)
6. Iskola szövetkezet (GFO 123)
7. Agrárgazdasági szövetkezet (GFO 124)
8. Egyéb szövetkezet (GFO 129)
9. Egyéni vállalkozó (GFO 231)
10. Helyi Önkormányzat (GFO 321)
11. Helyi önkormányzat költségvetési szerv (GFO 322)
12. Egyéb szövetség (GFO 517)
13. Vallási egyesület (GFO 525)
14. Sportegyesület (GFO 521)
15. Egyéb egyesület (GFO 529)
16. Nemzetiségi egyesület (GFO 528)
17. Bevett egyház (GFO 551)
18. Bevett egyház elsődlegesen közfeladatot ellátó belső egyházi jogi személye (GFO 552)
19. Bevett egyház elsődlegesen vallási tevékenységet végző belső egyházi jogi személye (GFO 555)
20. Közalapítvány (GFO 561)
21. Egyéb egyházi szervezet (GFO 559)
22. Közalapítvány önálló intézménye (GFO 562)
23. Egyéb alapítvány önálló intézménye (GFO 563)
24. Egyéb alapítvány (GFO 569)
25. Nonprofit korlátolt felelősségű társaság (GFO 572)
26. Nonprofit részvénytársaság (GFO 573)
27. Egyesülés (GFO 591)
28. Egyéb, jogi személyiségű nonprofit szervezet (GFO 599)
29. Művészeti alkotóközösség (GFO 735)
30. Közhasznú társaság (GFO 736)

Jelen felhívás keretében a támogatási kérelem benyújtására konzorciumi formában is van lehetőség.

Konzorciumvezető a fenti szervezetek bármelyike lehet. Egy konzorcium legfeljebb 4 tagból állhat, azaz egy konzorciumvezető és három konzorciumi tag.

Egy támogatást igénylő csak egy konzorciumban lehet konzorciumvezető vagy konzorciumi tag.

Egy támogatást igénylő a felhívás keretében csak egy támogatási kérelem vonatkozásában részesülhet támogatásban.

## 4.2. Támogatásban nem részesíthetők köre

Az ÁÚHF-ben szereplő Kizáró okok listáján túl, az alábbi szempontok szerint nem nyújtható támogatás azon támogatást igénylő részére:

azon szervezet részére, amely az Európai Bizottság európai uniós versenyjogi értelemben vett állami támogatás visszafizetésére kötelező Magyarországnak címzett határozatának nem tett eleget;

olyan feltétellel, amely az európai uniós jog megsértését eredményezi.

Az ÁÚHF „Kizáró okok listája” c. részben felsoroltakon túl, az alábbi szempontok szerint nem ítélhető meg támogatás azon **támogatási kérelemre**:

amely nem illeszkedik a vonatkozó HKFS-hez;

amelynek tartalma a Felhívásban megfogalmazott célokkal nincs összhangban;

amelyben a meghatározott tevékenységek (építési, beruházási, fejlesztési elemek) legkésőbb az első beruházási elemre vonatkozó támogatási igény benyújtásáig nem illeszkednek az érintett település hatályos településrendezési eszközeihez.

Amely azon tevékenység megvalósítására irányul, amely korábban az államháztartás alrendszereiből, vagy a Strukturális Alapokból a támogatási kérelemben tervezett tevékenység megvalósítására vonatkozóan támogatásban részesült és annak kötelező fenntartási időszaka még nem járt le. Ez alól kivételt képez, ha a jelen Felhívásra benyújtandó fejlesztési igény a korábban fejlesztett tevékenység minőségi fejlesztésére irányul a korábbi projekt eredményeinek fenntartásával. A korábbi konstrukciók bemutatását és a jelen fejlesztéstől való lehatárolását a megalapozó dokumentumban vagy a projekt adatlapon szükséges bemutatni.

***A csekély összegű támogatás*** *kategória alkalmazása esetén*

a) a halászati és akvakultúra-termékek piacának közös szervezéséről, az 1184/2006/EK és az 1224/2009/EK tanácsi rendelet módosításáról, valamint a 104/2000/EK tanácsi rendelet hatályon kívül helyezéséről szóló, 2013. december 11-i 1379/2013/EU európai parlamenti és tanácsi rendeletben meghatározott akvakultúra-termékek termeléséhez, feldolgozásához és értékesítéséhez nyújtott támogatás,

b) elsődleges mezőgazdasági termeléshez nyújtott támogatás,

c) azon támogatást igénylő részére, amely azt mezőgazdasági termékek feldolgozásához vagy forgalmazásához használja fel, amennyiben

i. a támogatás összege az elsődleges termelőktől beszerzett vagy érintett vállalkozások által forgalmazott ilyen termékek ára vagy mennyisége alapján kerül rögzítésre, vagy

ii. a támogatás az elsődleges termelőknek történő teljes vagy részleges továbbítástól függ,

d) exporttal kapcsolatos tevékenységhez, ha az az exportált mennyiségekhez, értékesítési hálózat kialakításához és működtetéséhez vagy az exporttevékenységgel összefüggésben felmerülő egyéb folyó kiadásokhoz közvetlenül kapcsolódik,

e) ha azt import áru helyett hazai áru használatától teszik függővé,

f) olyan feltétellel, amely az európai uniós jog megsértését eredményezi,

g) a közúti kereskedelmi árufuvarozást ellenszolgáltatás fejében történő végző vállalkozások számára nyújtott támogatás teherszállító járművek megvásárlására.

Hitel vagy kezességvállalás formájában nyújtott támogatás esetén nem lehet kedvezményezett az a vállalkozás, amelyet kollektív fizetésképtelenségi eljárás alá vontak vagy hitelezői kérelemre kollektív fizetésképtelenségi eljárás alá lenne vonható, valamint az a nagyvállalkozás, amely BB-hitelminősítésnek megfelelő helyzetnél rosszabb helyzetben van.

***A kultúrát és a kulturális örökség megőrzését előmozdító támogatás*** *kategória alkalmazása esetén:*

a) Nyomtatott vagy elektronikus formában közzétett sajtótermék és magazin kiadására,

b) a halászati és akvakultúra-termékek piacának közös szervezéséről, az 1184/2006/EK és az 1224/2009/EK tanácsi rendelet módosításáról, valamint a 104/2000/EK tanácsi rendelet hatályon kívül helyezéséről szóló, 2013. december 11-i 1379/2013/EU európai parlamenti és tanácsi rendeletben meghatározott akvakultúra-termékek termeléséhez, feldolgozásához és értékesítéséhez nyújtott támogatás,

c) elsődleges mezőgazdasági termeléshez,

d) azon támogatást igénylő részére, amely azt mezőgazdasági termékek feldolgozásához vagy forgalmazásához használja fel, amennyiben- a támogatás összege az elsődleges termelőktől beszerzett vagy érintett vállalkozások által forgalmazott ilyen termékek ára vagy mennyisége alapján kerül rögzítésre, vagy

* a támogatás az elsődleges termelőknek történő teljes vagy részleges továbbítástól függ,

e) nehéz helyzetben lévő vállalkozás részére,

f) exporttal kapcsolatos tevékenységhez, ha az az exportált mennyiségekhez, értékesítési hálózat kialakításához és működtetéséhez vagy az exporttevékenységgel összefüggésben felmerülő egyéb folyó kiadásokhoz közvetlenül kapcsolódik,

g) ha azt import áru helyett hazai áru használatától teszik függővé,

h) a 2010/787/EU tanácsi határozat hatálya alá tartozó versenyképtelen szénbányák bezárásához,

i) azon szervezet részére, amely az Európai Bizottság európai uniós versenyjogi értelemben vett állami támogatás visszafizetésére kötelező határozatának nem tett eleget

j) olyan feltétellel, amely az európai uniós jog megsértését eredményezi.

***Helyi infrastruktúra fejlesztéséhez nyújtott beruházási támogatás*** *kategória alkalmazása esetén:*

A felhívás általános mellékletében szereplő Kizáró okok listáján túl, az alábbi szempontok szerint nem nyújtható helyi infrastruktúra fejlesztéséhez nyújtott beruházási támogatás azon támogatást igénylő részére:

a) a halászati és akvakultúra-termékek piacának közös szervezéséről, az 1184/2006/EK és az 1224/2009/EK tanácsi rendelet módosításáról, valamint a 104/2000/EK tanácsi rendelet hatályon kívül helyezéséről szóló, 2013. december 11-i 1379/2013/EU európai parlamenti és tanácsi rendeletben meghatározott akvakultúra-termékek termeléséhez, feldolgozásához és értékesítéséhez nyújtott támogatás,

b) elsődleges mezőgazdasági termeléshez nyújtott támogatás,

c) azon támogatást igénylő részére, amely azt mezőgazdasági termékek feldolgozásához vagy forgalmazásához használja fel, amennyiben

i. a támogatás összege az elsődleges termelőktől beszerzett vagy érintett vállalkozások által forgalmazott ilyen termékek ára vagy mennyisége alapján kerül rögzítésre, vagy

ii. a támogatás az elsődleges termelőknek történő teljes vagy részleges továbbítástól függ,

d) nehéz helyzetben lévő vállalkozás részére,

e) exporttal kapcsolatos tevékenységhez, ha az az exportált mennyiségekhez, értékesítési hálózat kialakításához és működtetéséhez vagy az exporttevékenységgel összefüggésben felmerülő egyéb folyó kiadásokhoz közvetlenül kapcsolódik,

f) ha azt import áru helyett hazai áru használatától teszik függővé,

g) a 2010/787/EU tanácsi határozat hatálya alá tartozó versenyképtelen szénbányák bezárásához,

h) azon szervezet részére, amely az Európai Bizottság európai uniós versenyjogi értelemben vett állami támogatás visszafizetésére kötelező határozatának nem tett eleget

i) olyan feltétellel, amely az európai uniós jog megsértését eredményezi,

j) repülőtéri infrastruktúrához nyújtott támogatás,

k) kikötői infrastruktúrához nyújtott támogatás,

l) dedikált infrastruktúra fejlesztéséhez nyújtott támogatás,

m) olyan infrastruktúrához nyújtott támogatás, amelyre a 651/2014/EU bizottsági rendelet egyéb cikke alapján (a 14. cikk szerinti regionális beruházási támogatás kivételével) nyújtható támogatás.”

## 4.3. A támogatási kérelem benyújtásának határideje és módja

A 272/2014. (XI.5.) Korm. rendelet 72/A § (2) pontja alapján a támogatást igénylő a támogatást a helyi támogatási kérelmének a HACS-hoz történő benyújtásával igényelheti. A helyi támogatási kérelmek benyújtásának határidejét és módját jelen felhívás 4.3.1. fejezete tartalmazza.

A 272/2014. (XI.5.) Korm. rendelet 72/B § (1) a) pontja alapján a támogatást igénylő a HACS támogatásra irányuló döntési javaslatának közlésétől számított harminc napon belül támogatási kérelmét az Irányító Hatóság által előírt egységes informatikai rendszerben rögzíti jogosultsági ellenőrzés (végső ellenőrzés) céljából. A támogatási kérelmek benyújtásának rendjét jelen felhívás 4.3.2. fejezete tartalmazza.

## 4.3.1. A helyi támogatási kérelem HACS-hoz történő benyújtásának határideje és módja

Jelen helyi felhívás keretében a helyi támogatási kérelmek benyújtására **2019. november 29-től 2020 december 15 –ig** van lehetőség.

Ezen időszak alatt az alábbi értékelési határnapokig benyújtásra került helyi támogatási kérelmek kerülnek együttesen elbírálásra:

2020. év január hónap 22. nap

2020. év február hónap 28. nap

2020.év december hónap 15. nap

A helyi támogatási kérelmet 1 elektronikus adathordozón **(doc, xls, pdf-fájl formátumban - adatlapot és a megvalósíthatósági tanulmányt word formátumban is -, kizárólag CD/DVD lemezen), valamint az aláírásokkal ellátott dokumentumokat (helyi támogatási kérelem adatlap, nyilatkozatok) 1 eredeti papír alapú példányban nyújtja** be, zárt csomagolásban postai küldeményként, vagy személyesen a Veszprém Az Élhető Város Helyi Akciócsoport alábbi címére **8200, Veszprém, Szabadság tér 15.**

## 4.3.2. A támogatási kérelmek IH-hoz történő benyújtása végső ellenőrzésre

Felhívjuk a figyelmet, hogy a HACS által támogatásra javasolt helyi támogatási kérelmek irányító hatósághoz történő benyújtása elektronikus kitöltő programon keresztül történik.

A támogatási kérelmet a HACS támogatásra irányuló döntési javaslatának közlésétől számított 30 napon belül kell feltölteni.

Az elektronikus kitöltő programon keresztül benyújtandó támogatási kérelem és a HBB által bírált helyi támogatási kérelem azonos pontjaihoz kifejtett tartalom nem térhet el. A két kérelem azonosságát az Irányító Hatóság a végső ellenőrzés keretében ellenőrzi. Amennyiben az azonosság nem áll fenn, a támogatási kérelem az IH által elutasításra kerül.

A kitöltő programban véglegesített támogatási kérelemhez a helyi felhívás 6. pontjában leírt módon kell csatolni a kérelem elektronikus benyújtását hitelesítő, cégszerűen aláírt nyilatkozatot is! Az elektronikus kérelem benyújtása során generálódó nyilatkozat papír alapú példányát – ha azt nem minősített elektronikus aláírással[[3]](#footnote-3) látták el - postai úton is be kell nyújtani az elektronikus benyújtást követően legkésőbb az elektronikus benyújtást követő 3 napon belül zárt csomagolásban, postai ajánlott küldeményként vagy expressz postai szolgáltatás[[4]](#footnote-4)/futárposta-szolgáltatás[[5]](#footnote-5) (garantált kézbesítési idejű belföldi postai szolgáltatás) igénybevételével a következő címre:

|  |  |  |
| --- | --- | --- |
| **Magyar Államkincstár Megyei Igazgatósága** | **Cím** | **Levelezési cím** |
| Veszprém Megyei Igazgatóság  | 8200 Veszprém, Brusznyai Árpád utca 1.  | 8200 Veszprém, Pf.:3000  |

Kérjük, hogy a küldeményen jól láthatóan tüntesse fel a felhívás kódszámát, a támogatást igénylő nevét és címét!

## 4.4.Kiválasztási eljárásrend és kiválasztási kritériumok

Jelen helyi felhívás keretében támogatásban részesülhetnek azon projektek, amelyek megfelelnek a vonatkozó jogszabályi feltételeknek, a helyi felhívásban és mellékleteiben foglalt kritériumoknak, valamint a jelen fejezetben felsorolt kiválasztási kritériumoknak.

##  A HACS-hoz benyújtott helyi támogatási kérelmek kiválasztásának eljárásrendje

A helyi felhívásra beérkező helyi támogatási kérelmek a 272/2014. (XI.5.) Korm. rendelet alapján közösségvezérelt helyi fejlesztés kiválasztási eljárásrend alapján kerülnek kiválasztásra.

A helyi támogatási kérelmek elbírálása szakaszos.

A Helyi Bíráló Bizottság (a továbbiakban: HBB) a kérelemre vonatkozó támogató vagy elutasító javaslatot a kérelmek – jelen felhívásban előírt értékelési szempontoknak való megfelelés szerinti – sorrendje alapján tesz.

Az eljárás során a 272/2014. (XI.5.) Korm. rendelet szabályai szerint lehetőség van hiánypótlásra.

Az eljárás során a 272/2014. (XI.5) Korm. rendelet szabályai szerint lehetőség van szóbeli egyeztetésre.

Az eljárás során a 272/2014. (XI.5) Korm. rendelet szabályai szerint lehetőség van tisztázó kérdések feltételére.

A HACS a helyi támogatási kérelmekről való döntés megalapozására Helyi Bíráló Bizottságot hív össze.

Az eljárásrendre vonatkozó további információk az ÁÚHF 3. fejezetében (*A támogatási kérelmek benyújtásának és elbírálásának módja*) találhatóak.

## A helyi támogatási kérelmek HACS által ellenőrzendő kiválasztási kritériumai

* 1. **HACS által a helyi támogatási kérelem vonatkozásában ellenőrzendő nem hiánypótoltatható jogosultsági kritériumok**
		1. a helyi támogatási kérelem benyújtása a helyi felhívás 4.3 pontjában megjelölt határidőn belül történt;
		2. a támogatást igénylő a jelen helyi felhívásban meghatározott lehetséges támogatást igénylő körbe tartozik;
		3. a benyújtott helyi támogatási kérelem példányszáma megfelel a helyi felhívás 4.3 pontjában megadott példányszámnak;
		4. a helyi támogatási kérelmet a megadott formanyomtatványon, magyar nyelven nyújtották be.

Amennyiben a fenti nem hiánypótoltatható jogosultsági kritériumoknak a helyi támogatási kérelem nem felel meg, akkor hiánypótlási felhívás nélkül elutasításra kerül.

* 1. **HACS által a helyi támogatási kérelem vonatkozásában ellenőrzendő hiánypótoltatható jogosultsági szempontok**
		1. a benyújtott helyi támogatási kérelem formanyomtatványának minden pontját jelen helyi felhívás, valamint az ÁÚHF–ben megadott szempontok szerint hiánytalanul kitöltötték;
		2. a hiánypótolható, kötelezően csatolandó mellékletek benyújtásra kerültek;
		3. a helyi támogatási kérelem és a támogatást igénylő nem tartozik a jelen helyi felhívás 4.2. Támogatásban nem részesíthetők köre fejezetben foglaltak közé;
		4. az aláírások hitelessége;
		5. a megvalósulás helye szerinti jogosultság;
		6. a fejlesztés összköltsége és a támogatás mértéke megfelel a jelen felhívásban szereplő feltételeknek;
		7. a fejlesztés megvalósításának időtartama a felhívásban megadott időintervallum maximumán belül van;
		8. a jelen felhívásban rögzített minimálisan kötelező elvárások, szakmai feltételek teljesülése
		9. a helyi támogatási kérelem tárgyát képező fejlesztésre a támogatást igénylő más forrásból nem igényelt támogatást;
		10. a támogatást igénylő által a CLLD keretében elnyerhető támogatás aránya nem haladja meg a HKFS-ben rendelkezésre álló fejlesztési keret 40%-át;
		11. a papír alapon és elektronikusan benyújtott dokumentumok azonosak
		12. Konzorciumi együttműködési megállapodás támogatási kérelem benyújtásához (amennyiben releváns)
		13. Tulajdonosi hozzájáruló nyilatkozat

Amennyiben a fenti hiánypótoltatható jogosultsági kritériumoknak a helyi támogatási kérelem nem felel meg, és ha az adott jogosultsági kritérium, vagy az adott jogosultsági szempontot igazoló dokumentum hiánya vagy hibája hiánypótlás keretében pótoltatható,akkor a HACS egyszeri alkalommal hiánypótlásra szólít fel.

* 1. **Tartalmi értékelési szempontok**

| **Értékelési szempontok** | **Értékelési szempont alábontása** | **Adható pontszám** |
| --- | --- | --- |
| ***1) A fejlesztés hozzájárul a HKFS céljainak megvalósulásához*** | **A helyi támogatási kérelem egyértelműen alátámasztja a támogatandó tevékenységek és a HKFS célja(i) közötti összefüggést, mely alapján egyértelműen megállapítható, hogy a tevékenységek teljes mértékben a HKFS vonatkozó céljának megvalósulását szolgálják.** | **6** |
| **A helyi támogatási kérelem tevékenységei és a HKFS célja(i) közötti összefüggés csak részben alátámasztott, a tevékenységek csak részben szolgálják a célok megvalósulását** | **3** |
| **A tevékenységek nem járulnak hozzá a HKFS céljainak megvalósulásához, vagy az összefüggés nincs alátámasztva.** | **0** |
| ***2) A fejlesztés hozzájárul a helyi felhívás 1.1 pontjában meghatározott célokhoz*** | **A helyi támogatási kérelem egyértelműen alátámasztja a támogatandó tevékenységek és a helyi felhívás 1.1 pontjában megfogalmazott cél(ok) közötti összefüggést, mely alapján egyértelműen megállapítható, hogy a tevékenységek teljes mértékben a fenti pontban megfogalmazott cél(ok) megvalósulását szolgálják** | **6** |
| **A helyi támogatási kérelem tevékenységei és a helyi felhívás 1.1 pontjában megfogalmazott célja(i) közötti összefüggés csak részben alátámasztott, a tevékenységek csak részben szolgálják a célok megvalósulását .** | **3** |
| **A tevékenységek nem járulnak hozzá a helyi felhívás 1.1 pontjában megfogalmazott céljainak megvalósulásához, vagy az összefüggés nincs alátámasztva.** | **0** |
| *3) A beavatkozás integrált*  | Konkrét egymásra épülés vagy egyértelmű pozitív egymásra hatás mutatható ki egynél több korábban már megvalósított / folyamatban lévő / tervezett beavatkozással. Az egymása épülés jól alátámasztott. | 5 |
| Konkrét egymásra épülés vagy egyértelmű pozitív egymásra hatás mutatható ki legalább egy korábban már megvalósított / folyamatban lévő / tervezett beavatkozással. Az egymása épülés jól alátámasztott. | 3 |
| Nincs bizonyított kapcsolódás korábbi, vagy folyamatban lévő, esetleg tervezett fejlesztésekkel. | 0 |
| *4) A beavatkozás innovatív[[6]](#footnote-6)*  | A fejlesztés teljes mértékben rendhagyó a fejlesztés környezete vonatkozásában és ez az újszerűség megfelelő módon bizonyított. | 6 |
| A fejlesztésnek vannak újszerű elemei, részben bizonyított. | 3 |
| A fejlesztésnek nincsenek újszerű elemei, vagy ezek nincsenek alátámasztva. | 0 |
| *5) A fejlesztés a helyi közösség aktív részvételével valósul meg* | A célcsoport/helyi közösség bevonása a fejlesztés tervezésébe és megvalósításába egyaránt konkrétumokkal alátámasztott. | 8 |
| A célcsoport/helyi közösség bevonása a fejlesztés tervezésébe és/vagy megvalósításába részben alátámasztott. | 4 |
| A célcsoport/helyi közösség bevonása a fejlesztés tervezésébe és/vagy megvalósításába nincs alátámasztva. | 0 |
| *6) A fejlesztésnek vannak célcsoport-specifikus közösségfejlesztési, térségfejlesztési hatásai*  | A helyi támogatási kérelem egyértelműen definiálja a fejlesztés célcsoportjá(ai)t és a támogatandó tevékenységeknek egyértelmű pozitív hatása a fenti csoportokra jól alátámasztott. | 8 |
| A helyi támogatási kérelem egyértelműen definiálja a fejlesztés célcsoportjá(ai)t de a támogatandó tevékenységeknek a pozitív hatása a fenti csoportokra csak részben alátámasztott. | 4 |
| A helyi támogatási kérelem nem definiálja egyértelműen a fejlesztés célcsoportját vagy a támogatható tevékenységek pozitív hatása e célcsoportra nincs alátámasztva. | 0 |
| *7) A fejlesztés költséghatékony módon valósul meg* | A támogatási kérelemben szereplő költségek meghatározása körültekintően, az aktuális piaci árak figyelembevételével történt, amelyet a támogatást igénylő a kérelemben alátámasztott. | 15 |
| A támogatási kérelemben szereplő költségek meghatározása körültekintően, az aktuális piaci árak figyelembevételével történt, amelyet a támogatást igénylő a kérelemben részben alátámasztott. | 8 |
| A támogatási kérelemben szereplő költségek meghatározása nem az aktuális piaci árakat figyelembe véve és/vagy azt nem alátámasztva történt. | 0 |
| *8) Környezeti fenntarthatóság* | *A környezeti fenntarthatósági szempontok teljes körűen érvényesülnek* | 2 |
| *A környezeti fenntarthatósági szempontok részben érvényesülnek* | 1 |
| *A környezeti fenntarthatósági szempontok nem érvényesülnek* | 0 |
| *9) A létrehozott eredmények működtetésének fenntarthatósága biztosított*  | A projekt hosszú távú hasznosulása és az eredmények fenntartásának/működtetésének módja/forrása bemutatásra került és jól alátámasztott. | 10 |
| A projekt hosszú távú hasznosulása és az eredmények fenntartásának/működtetésének módja/forrása csak részben alátámasztott. | 6 |
| A projekt eredményeinek fenntartása/működtetése a projekt lezárása után nem biztosított. | 0 |
| **HKFS specifikus értékelési szempontok:** |
| **Értékelési szempontok** | **Értékelési szempont alábontása** | **Adható pontszám** |
| *10) A fejlesztés esélytudatosságot közvetít* | A fejlesztés teljes mértékben közvetít esélytudatosságot. | 4 |
| A fejlesztés részben közvetít esélytudatosságot. | 2 |
| A fejlesztés nem közvetít esélytudatosságot. | 0 |
| *11) Helyi együttműködés* | A támogatási kérelem konzorciumi formában kerül benyújtásra. | 6 |
| A tervezés és a megvalósítás együttműködésben valósul meg, együttműködési szándéknyilatkozat aláírásával.  | 4 |
| Nem valósul meg együttműködés a benyújtott kérelem alapján, sem konzorciumi megállapodás, sem együttműködési szándéknyilatkozat aláírása formájában. | 0 |
| *12) Projekt tervezésével és megvalósításával kapcsolatos kommunikációs tevékenység végzése a helyi lakosság számára* | 3 vagy több tájékoztató fórum/ esemény | 8 |
| 3-nál kevesebb tájékoztató fórum/ esemény | 0 |
| *13) Megvalósítási szervezeti kapacitás biztosítása* | A pályázó tapasztalata és alkalmassága részletesen bemutatásra került, a projekt megvalósítása biztosított. | 8 |
| A pályázó tapasztalata és alkalmassága csak részben kerül bemutatásra. | 5 |
| A pályázó tapasztalata és alkalmassága nem kerül bemutatásra vagy nem megalapozott. | 0 |
| *14) A benyújtásra került szakmai megalapozó dokumentumból megismerhetőek a projekt keretében tervezett szakmai tevékenységek* | A fejlesztés általi szakmai tevékenységek teljes mértékben megismerhetőek. | 8 |
| A fejlesztés általi szakmai tevékenységek részben megismerhetőek. | 5 |
| A fejlesztés általi szakmai tevékenységek nem megismerhetőek. | 0 |
| **Összesen** |  | ***100*** |

Nem támogathatók azok a helyi támogatási kérelmek, amelyek esetében a szempontrendszer alapján a kérelemre adott össz pontszám nem éri el a minimális 51 pontot. Az 51 pont elérése nem jelenti automatikusan a támogatás megítélését! Továbbá nem támogathatók azok a helyi támogatási kérelmek sem, amelyek esetében a táblázatban szereplő 1-es és/vagy 2-es szempontokra adott pontszám nulla, vagy összegük nem éri el a 6 pontot.

Amennyiben az adott szempontra vonatkozó információk alapján nem dönthető el egyértelműen, hogy a projekt megfelel-e, vagy sem a kritériumban elvártaknak, akkor tisztázó kérdés kerül megküldésre a támogatást igénylőnek. A tisztázó kérdés megválaszolása során a kérelem tartalmi elemeinek módosítására nincs lehetőség. Amennyiben a támogatást igénylő a tisztázó kérdésben foglaltakat nem teljesíti, vagy válasza alapján továbbra sem egyértelmű a kritériumnak való megfelelés, akkor az adott szempont a rendelkezésre álló információk alapján kerül értékelésre.

## A támogatási kérelmek IH általi végső ellenőrzésének kritériumai

* 1. **Az IH által az elektronikusan benyújtott támogatási kérelem vonatkozásában ellenőrzendő nem hiánypótoltatható jogosultsági kritériumok:**
		1. a támogatást igénylő által benyújtott nyilatkozat elektronikus és – elektronikus aláírás használatának kivételével – papír alapú példánya hiánytalan, hibátlan és határidőben benyújtásra került,
		2. a támogatást igénylő átlátható szervezetnek minősül az államháztartásról szóló 2011. évi CXCV. törvény (a továbbiakban: Áht.) 1. § 4.pontja és 50. § (1) bekezdés *c)* pontja szerint,
		3. a TOP 7. prioritás célkitűzéseihez való igazodás;
		4. a támogatást igénylők támogatási rendszer szempontjából való megfelelősége: felszámolás/végelszámolás/adósságrendezés mentes, köztartozás mentes, átlátható;
		5. az ÁÚHF-ben rögzített kizáró okok esetleges fennállása.

Amennyiben a fenti nem hiánypótoltatható jogosultsági kritériumoknak az IH-nak elektronikusan benyújtott támogatási kérelem nem felel meg, akkor hiánypótlási felhívás nélkül elutasításra kerül.

* 1. **Az IH által az elektronikusan benyújtott támogatási kérelem vonatkozásában ellenőrzendő hiánypótoltatható jogosultsági kritériumok:**
		1. a HBB által bírált helyi támogatási kérelem és a támogatást igénylő által a központi informatikai rendszerbe feltöltött támogatási kérelem tartalmi elemeinek azonossága;
		2. a HACS által elvégzett költséghatékonyság vizsgálat módjának helytállósága.

Amennyiben a fenti hiánypótoltatható jogosultsági kritériumoknak az IH-nak elektronikusan benyújtott támogatási kérelem nem felel meg, és ha az adott jogosultsági kritérium, vagy az adott jogosultsági szempontot igazoló dokumentum hiánya vagy hibája hiánypótlás keretében pótoltatható,akkor az IH egyszeri alkalommal hiánypótlásira szólít fel.

Felhívjuk a tisztelt támogatást igénylő figyelmét, hogy a 272/2014. (XI. 5.) Kormányrendelet 64/A § értelmében az irányító hatóság vizsgálja az adott támogatási kérelemmel összefüggő, a rendelet XVI. fejezete szerinti közbeszerzési eljárások ellenőrzésének eredményét, továbbá – ha rendelkezésre áll - az adott támogatási kérelemmel összefüggő, a XVI. fejezet alapján lefolytatott ellenőrzés eredményét annak érdekében, hogy el nem számolható támogatási összeg ne kerüljön odaítélésre.

1. A finanszírozással kapcsolatos információk

Kérjük, a projekt előkészítése során vegye figyelembe, hogy a támogatást a projekt megvalósítása során csak akkor tudja majd igénybe venni, ha megfelel a következő szabályoknak!

## 5.1. A támogatás formája

Jelen helyi felhívás keretében nyújtott támogatás vissza nem térítendő támogatásnak minősül.

## 5.2. A projekt maximális elszámolható összköltsége

Jelen helyi felhívás esetében nem releváns.

## 5.3. A támogatás mértéke, összege

1. Az igényelhető vissza nem térítendő támogatás összege: minimum: **1 000 000** **Ft** maximum **12 500 000** **Ft**.
2. A támogatás maximális mértéke nem állami támogatásnak minősülő fejlesztés esetén az összes elszámolható költség 100%-a.

***Csekély összegű támogatás esetén a támogatás*** maximális mértéke az elszámolható költségek 100%-a.

A kétmillió eurónak megfelelő forintösszeget meg nem haladó támogatás esetén a támogatás összege a fenti pontokban meghatározott módszerek alkalmazásától eltérően is meghatározható azzal, hogy a támogatási intenzitás nem haladja meg az elszámolható költségek 80%-át.

***A kultúrát és a kulturális örökség megőrzését előmozdító támogatás*** *kategória**alkalmazása esetén:*

a) **Beruházási támogatás esetén** a támogatás összege nem haladhatja meg az elszámolható költség és a beruházás megvalósításából származó működési eredmény közötti különbséget azzal, hogy az infrastruktúra üzemeltetője - a támogatást nyújtó döntésétől függően - jogosult ésszerű nyereséget szerezni.

A működési eredmény mértékét

a. megalapozott előrejelzések alapján kell meghatározni és előzetesen, vagy

b. visszafizetési mechanizmus alkalmazásával utólag

kell levonni az elszámolható költségekből

VAGY

b) A kétmillió eurónak megfelelő forintösszeget meg nem haladó beruházási támogatás esetén a támogatás összege a fent meghatározott módszerek alkalmazásától eltérően is meghatározható azzal, hogy a támogatási intenzitás nem haladhatja meg az elszámolható költségek 80%-át.

**Működési támogatás esetén** a támogatás összege nem haladhatja meg a releváns időszakban keletkező működési veszteséget. A támogatás a működési veszteségen felül fedezetet nyújthat az ésszerű nyereségre is.

A kétmillió eurónak megfelelő forintösszeget meg nem haladó működési támogatás esetén a támogatás összege a fent meghatározott módszerek alkalmazásától eltérően is meghatározható azzal, hogy a támogatási intenzitás nem haladhatja meg az elszámolható költségek 80%-át.

***Helyi infrastruktúra fejlesztéséhez nyújtott beruházási támogatás estén***

Ha az összeszámítási szabály figyelembevétele nélkül az adott beruházáshoz nyújtható állami támogatás jelenértéken kisebb, mint az annak alkalmazásával meghatározott összeg, akkor ez a kisebb összeg az odaítélhető állami támogatás felső korlátja. Ellenkező esetben a támogatás az összeszámítási szabály alkalmazásával meghatározott összegig nyújtható.

A támogatás összege nem haladhatja meg az elszámolható költségek és a működési eredmény közötti különbséget.

A működési eredmény mértékét

a) megalapozott előrejelzések alapján kell meghatározni és előzetesen, vagy

b) visszafizetési mechanizmus alkalmazásával utólag

kell levonni az elszámolható költségekből

## 5.4. Előleg igénylése

Jelen felhívás keretében támogatott projektek esetében az utófinanszírozású tevékenységekre igénybe vehető támogatási előleg maximális mértéke a megítélt támogatás

 Jelen felhívás keretében támogatott projektek esetében az utófinanszírozású tevékenységekre igénybe vehető támogatási előleg maximális mértéke a megítélt támogatás összegének legfeljebb

25 %-a, de természetes személy, mikro-, kis- és középvállalkozás, civil szervezet, egyházi jogi személy, nonprofit gazdasági társaság kedvezményezett esetén legfeljebb ötszázmillió forint,

100 %-a központi, helyi önkormányzati vagy köztestületi költségvetési szerv, közvetlen vagy közvetett többségi állami tulajdonban álló gazdasági társaság, helyi önkormányzat, önkormányzati társulás, köztestület vagy közalapítvány kedvezményezett esetén, amennyiben

ba) a fizetési számláit az Áht. alapján a kincstárban köteles vezetni, vagy az európai uniós forrásból nyújtott költségvetési támogatások kezelésére a kincstárnál külön fizetési számlával rendelkezik, vagy

bb) megítélt támogatásának összege nem éri el az ötvenmillió forintot.

Felhívjuk a figyelmet, hogy a központi költségvetési szerv, helyi önkormányzat, önkormányzati társulás, közvetlen vagy közvetett többségi állami tulajdonban álló gazdasági társaság kedvezményezett részére támogatási előleg akkor folyósítható, ha az irányító hatóság a kedvezményezett által benyújtott, az adott naptári évre vonatkozó projektszintű likviditási tervet jóváhagyta.

A likviditási terv sablonja a HACS honlapján található meg.

A likviditási tervre vonatkozó további szabályokat a Kormányrendelet 117/A. §-a tartalmazza.

A Kbt. hatálya alá tartozó beszerzésnél, szállítói finanszírozás alkalmazása esetén a támogatást igénylő a közbeszerzési eljárás eredményeként megkötött szerződésben köteles biztosítani a szállító részére a szerződés - tartalékkeret és általános forgalmi adó nélkül számított - elszámolható összege 30%-ának megfelelő mértékű szállítói előleg igénylésének lehetőségét.

Szállítói finanszírozás alkalmazása esetén a közszféra szervezet kedvezményezett

a) a Kbt. hatálya alá tartozó közbeszerzési eljárás,

b) a Kbt. 9. § (1) bekezdés a) és b) pontja szerinti beszerzés

eredményeként kötött szerződésben köteles biztosítani a szállító részére a szerződés – tartalékkeret nélküli – elszámolható összege 30%-ának megfelelő mértékű szállítói előleg igénybevételének lehetőségét.

Szállítói finanszírozás alkalmazása esetén a támogatást igénylő közszféra szervezet a 272/2014. (XI.5.) Korm. rendelet 118. §-ában foglaltak alapján fordított áfa-előleg igénybe vételére is jogosult.

A szállítói előleg 50 %-ával legkésőbb a szállítói szerződés szerinti ellenszolgáltatás elszámolható összege 50 %-ának teljesítését követően haladéktalanul el kell számolni.

A szállítói előleget a Támogató visszaköveteli, ha a Kedvezményezett nem nyújt be igénylést időközi kifizetésre a szállítói előleg – vagy több részletben történő előlegfolyósítás esetén annak első részlete – kifizetésétől számított 12 hónapon belül, valamint ha a benyújtott kifizetési igénylés vagy más körülmény – így különösen helyszíni ellenőrzés megállapítása – a támogatás nem rendeltetésszerű felhasználását bizonyítja.

## 5.5. Az elszámolható költségek köre

A **projekt elszámolható költségei** között azon költségek tervezhetők, amelyek a projekt támogatható tevékenységeihez kapcsolódnak, szerepelnek a felhívásban rögzített elszámolható költségek között és megfelelnek az általános elszámolhatósági feltételeknek.

A **projekt nem elszámolható költségei**nek a támogatható tevékenységekhez kapcsolódó, nem elszámolható költségek vagy a nem támogatható tevékenységek költségei minősülnek. A nem elszámolható költségek részei a projekt összköltségének, azonban nem részei a projekt elszámolható költségének.

Amennyiben a projekt tartalmaz olyan támogatható tevékenységet, amelyet nem a támogatási kérelem részeként, nem annak költségkeretéből kíván megvalósítani, és/vagy tartalmaz olyan nem támogatható tevékenységet, amelyet a támogatást igénylő meg kíván valósítani a projekt részeként, azonban a felhíváson kívüli forrásból, akkor ezen tevékenységeket elkülönítetten és egyértelműen be kell mutatni a támogatási kérelemben, valamint a későbbiekben megkötésre kerülő vállalkozói szerződésekben is. A projekt költségvetésének megfelelően részletezettnek és ily módon ellenőrizhetőnek kell lenni ahhoz, hogy meghatározható legyen a költségek, illetve ezen belül az elszámolható költségek besorolása.

**A támogatási kérelem részeként benyújtott költségvetésnek tartalmaznia kell a projekt összes költségét!**

A költségek elszámolhatóságával kapcsolatos általános előírásokat, továbbá az egyes költségtípusokra, illetve költségelemekre vonatkozó általános szabályozást a 272/2014. (XI.5.) Korm. rendelet 5. mellékletét képező *Nemzeti szabályozás az elszámolható költségekről - 2014-2020 programozási időszak* c. útmutató tartalmazza.

**A konzorciumi tagok a projekt keretén belül egymástól anyagot, árut, szolgáltatást, eszközt, immateriális javakat nem vásárolhatnak.**

Jelen felhívás keretében az alábbi költségek tervezhetők, illetve számolhatók el:

* + - 1. **Projekt-előkészítés költségei** (Saját teljesítésben is elvégezhető a 272/2014. (XI.5.) Korm. rend. 5. melléklete szerint)

Előzetes tanulmányok, engedélyezési dokumentumok költsége

* kötelezően elkészítendő megalapozó dokumentum
* egyéb szükséges háttértanulmányok, szakvélemények
* társadalmi partnerek, érintettek bevonásával kapcsolatos költségek
* szükségletfelmérés, előzetes igényfelmérés, célcsoport elemzése, piackutatás, helyzetfeltárás

Közbeszerzés költsége

* közbeszerzési szakértő díja
* közbeszerzési eljárás díja

Egyéb projekt-előkészítéshez kapcsolódó költség

* előkészítéshez kapcsolódó egyéb szakértői tanácsadás
	+ - 1. **Beruházáshoz kapcsolódó költségek**

Eszközbeszerzés költségei

* bekerülési érték
* bekerülési érték egyes tételei

Az eszközök beszerzése önállóan nem támogatható, csak a felhívás 3.1 fejezetében felsorolt támogatható tevékenységekhez kapcsolódóan, ahol az eszközbeszerzés külön nevesítésre került, és amely tevékenység esetében az eszközbeszerzés bizonyíthatóan szükséges az adott fejlesztés funkciójának megfelelő működtetéséhez.

Immateriális javak beszerzésének, telepítésének, üzembe helyezésének költsége

* vagyoni értékű jog bekerülési értéke
* szoftver bekerülési értéke
* egyéb szellemi termék bekerülési értéke
	+ - 1. **Szakmai megvalósításhoz kapcsolódó szolgáltatások költségei** (saját teljesítésben is elvégezhető a 272/2014. (XI.5.) Korm. rend. 5. melléklete szerint)

Szakmai megvalósításhoz kapcsolódó szolgáltatások költsége

* meglévő és új honlap fejlesztési költségei
* domain név regisztráció (amennyiben szükséges) és a hozzá tartozó webtárhely egyszeri díja
* közösségi oldalakon történő megjelenés elkészítése és gondozása (lehetőleg a célcsoportba tartozók bevonásával)

Marketing, kommunikációs szolgáltatások költségei

* marketingeszközök fejlesztése
* rendezvényszervezés, kapcsolódó ellátási, ún. „catering” költségek
* egyéb kommunikációs tevékenységek költségei

Egyéb műszaki jellegű szolgáltatások költsége

* infokommunikációs (pl: applikáció) / mobilfejlesztések) szolgáltatások költségei

Kötelezően előírt nyilvánosság biztosításának költsége

Egyéb szolgáltatási költségek

* biztosítékok jogi, közjegyzői, bankköltségei
* hatósági igazgatási, szolgáltatási díjak, illetékek
* vagyonbiztosítás díja
	+ - 1. **Szakmai megvalósításban közreműködő munkatársak költségei**

Szakmai megvalósításhoz kapcsolódó személyi jellegű ráfordítás

* munkabér
* foglalkoztatást terhelő adók, járulékok
* személyi jellegű egyéb kifizetések
* szakmai megvalósításhoz kapcsolódó útiköltség, kiküldetési költség
	+ - 1. **Szakmai megvalósításhoz kapcsolódó egyéb költségek:**

Szakmai megvalósításhoz kapcsolódó anyagköltség

Szakmai megvalósításhoz kapcsolódó szállítási, tárolási, raktározási költségek

* + - 1. **Projektmenedzsment költség** a 272/2014 (XI. 5.) Kormányrendelet a Nemzeti szabályozás az elszámolható költségekről című 5. sz. mellékletének 3.8.2. pontjában, a közszféra szervezetekre vonatkozó speciális előírások figyelembevételével az alábbi költségtípusok számolhatók el a projekt menedzsment keretében:

Projektmenedzsment személyi jellegű ráfordítása

* munkabér
* foglalkoztatást terhelő adók, járulékok
* személyi jellegű egyéb kifizetések

Projektmenedzsmenthez kapcsolódó útiköltség, kiküldetési költség

* utazási költség
* helyi közlekedés költségei
* napidíj

Projektmenedzsmenthez igénybevett szakértői szolgáltatás díja

Egyéb projektmenedzsment költség

* projektmenedzsmenthez kapcsolódó iroda, eszköz és immateriális javak bérleti költsége
* projektmenedzsmenthez kapcsolódó anyag és kis értékű eszközök költsége
	+ - 1. **Általános (rezsi) költség:**

Általános vállalat-irányítási költség

Egyéb általános (rezsi) költség:

* kommunikációs és postaforgalmi szolgáltatások költsége
* közüzemi szolgáltatások költsége
* általános vállalat-irányítási költség
* karbantartás költsége
* biztosítási költség
* bankszámla nyitás és vezetés költsége
* dokumentációs/archiválási költség
	+ - 1. **Adók, közterhek (ide nem értve a le nem vonható áfát)**
			2. **Tartalék**

**Egyszerűsített költségelszámolásra vonatkozó előírások**

Az egyszerűsített elszámolási mód alkalmazása a jelen felhívás keretében megvalósuló projektek esetében kötelező az alábbiak szerint.

Az egyszerűsített elszámolási módok esetében, a költségek felmerülését a kedvezményezettnek nem kell alátámasztania háttérdokumentumokkal (például számlával, bankszámlakivonattal, összesítővel, illetve egyéb számviteli bizonylattal), és a piaci áraknak való megfelelést sem kell vizsgálni. Ez a gyakorlatban azt jelenti, hogy a kedvezményezettnek sem a kifizetési kérelem mellékleteként nem kell a költség felmerülését igazoló dokumentumokat benyújtani az irányító hatósághoz, sem elkülönítetten nem szükséges őrizni azokat a projekt helyszínén / nyilvántartásában. A hazai számviteli szabályoknak megfelelően a bizonylatokat természetesen meg kell őriznie a kedvezményezettnek, viszont a támogatást nyújtó és ellenőrző szervezetek helyszíni ellenőrzés során sem vizsgálják ezeket.

A 200 millió Ft elszámolható összköltséget meg nem haladó projektek esetében százalékban meghatározott átalány alkalmazása szükséges az alábbi költségtípusok esetében:

|  |  |  |
| --- | --- | --- |
| **Költségtípus** | **Elszámolható mérték az összes elszámolható költség arányában** | **Az elszámolhatóság feltétele** |
| Közbeszerzés  | 1% | Legalább egy, a nemzeti közbeszerzési értékhatárt elérő, a projekt célját szolgáló közbeszerzés sikeres lebonyolítását igazoló dokumentum (tájékoztató az eljárás eredményéről) benyújtása.  |
| Projektmenedzsment | 2,5% | A kifizetési igénylés benyújtása.  |
| Projekt-előkészítés | 4,2% | A kifizetési igénylés benyújtása.  |
| Marketing tevékenység | 10 % | A kifizetési igénylés benyújtása. |
| Tájékoztatás, nyilvánosság biztosítás | 0,5% | Az előírt tájékoztatási és nyilvánossági követelmények teljesítésének igazolása az aktuális szabályozás szerint.  |
| Általános (rezsi) költségek | 0,5% | A kifizetési igénylés benyújtása.  |

Közszféra szervezetek esetén a projektmenedzsment költségek elszámolhatósága tekintetében figyelembe kell venni a 272/2014. (XI.5.) Korm. rendelet 5. mellékletének 3.8.2. pontjában foglalt előírásokat.

„Saját teljesítés a 272/2014. (XI.5.) Korm. rendelet 5. sz. melléklet 3.5 pontjában leírtak szerint az alábbi költségkategóriák\* költségtípusai vonatkozásában számolható el:

* + - *Projektelőkészítés költségei (amennyiben releváns);*
		- *Szakmai megvalósításhoz kapcsolódó szolgáltatások költségei.*
		- *Szakmai megvalósításban közreműködő munkatársak költségei (kivéve: szakmai megvalósításhoz kapcsolódó útiköltség, kiküldetési költség);*
		- *Projektmenedzsment költségek (összes költségtípus vonatkozásában, kivéve: projektmenedzsmenthez kapcsolódó útiköltség, kiküldetési költség és egyéb projektmenedzsment költség).*

A saját teljesítés keretén belül a 272/2014. (XI.5.) Korm. rendelet 5. sz. melléklet 3.5.4. értelmében a közreműködő munkatársak személyi jellegű ráfordításai számolhatók el.

Amennyiben a támogatást igénylő helyi önkormányzat és az adott költség tekintetében a saját teljesítést lehetővé teszi a felhívás, akkor elszámolhatónak minősül a polgármesteri hivatal vagy közös önkormányzati hivatal alkalmazásában álló munkatársak bruttó munkabér- és bérjárulék költsége is a vonatkozó szabályozás feltételeinek betartásával.

## 5.5.1 Az elszámolható költségek kapcsán az állami támogatásokra vonatkozó rendelkezések

***A kultúrát és a kulturális örökség megőrzését előmozdító támogatás*** *kategória alkalmazása esetén:*

**A beruházási támogatás esetén** az immateriális javak és a tárgyi eszközök következő költségei

a) az infrastruktúra építésének, korszerűsítésének, bővítésének, megvásárlásának, megőrzésének és fejlesztésének költsége, ha az infrastruktúra időbeli vagy térbeli kapacitását évente legalább 80%-ban kulturális célra használják,

b) a kulturális örökség megszerzésének költsége (pl. a lízingdíj, a kapcsolódó illetékek vagy a kulturális örökség áthelyezésének költsége),

c) a tárgyi és szellemi kulturális örökség védelmének, megőrzésének, újjáépítésének és helyreállításának költsége (pl. a megfelelő körülmények között történő tárolás költsége, a speciális eszközök, anyagok használatából fakadó többletköltség, valamint a dokumentációs, kutatási, digitalizálási és publikációs költség),

d) a közönség kulturális örökséghez való hozzáférésének javítását szolgáló intézkedések költsége (pl. a digitalizálással és egyéb új technológiákkal, a speciális szükségletű személyek hozzáférési lehetőségeinek javításával kapcsolatos, valamint a prezentációk, programok és látogatók tekintetében a kulturális sokszínűség elősegítésével kapcsolatos költség),

e) a kulturális projektek és tevékenységek, együttműködési és csereprogramok, valamint ösztöndíjak költsége (pl. a kiválasztási eljárással kapcsolatos marketing és a projekt eredményeként közvetlenül felmerülő költség)

számolható el.

**Működési támogatás esetén**

a kulturális intézmény vagy örökségi helyszín állandó vagy időszakos tevékenységéhez (pl. kiállításokhoz, előadásokhoz, rendezvényekhez és hasonló kulturális tevékenységekhez) kapcsolódó, a szokásos üzletmenetben felmerülő költség,

b) a kulturális és művészeti oktatási tevékenység költsége, a kulturális kifejezésmódok sokfélesége védelmének és népszerűsítésének fontosságát tudatosító oktatási és társadalmi célú figyelemfelhívó programok költsége (pl. az új technológiák ezen célokra történő alkalmazásának költsége),

c) a közönség kulturális intézményhez vagy örökségi helyszínhez és tevékenységhez való hozzáférésének javítását szolgáló költség (pl. a digitalizálással, egyéb új technológiákkal és a speciális szükségletű személyek hozzáférési lehetőségeinek javításával kapcsolatos költség),

d) közvetlenül a kulturális projekthez vagy tevékenységhez kapcsolódó működési költség, így különösen

da) az ingatlanok és kulturális helyszínek bérletének, lízingjének költsége,

db) a kulturális projektekhez vagy tevékenységekhez közvetlenül kapcsolódó utazási-, anyag- és felszerelési költség,

dc) a kiállítások és díszletek építészeti elemeinek költsége,

dd) az eszközökhöz, szoftverekhez és felszerelésekhez igénybe vett hitel vagy lízing költsége,

de) az eszközök, szoftverek, felszerelések amortizációja, ha e költséget nem fedezte beruházási támogatás,

df) szerzői jogi védelem alatt álló alkotásokhoz és egyéb kapcsolódó szellemi tulajdonjogi védelem alatt álló tartalmakhoz való hozzáférésre vonatkozó jogokkal kapcsolatos költség,

dg) a marketing költsége,

dh) a projekt vagy tevékenység eredményeként közvetlenül felmerült költség,

e) a kulturális intézmény, örökségi helyszín vagy projekt személyi jellegű ráfordítása,

f) a külső tanácsadással és külső szolgáltatók által biztosított támogató szolgáltatásokkal kapcsolatos, közvetlenül a projekt eredményeként felmerülő költség

számolható el.

***Helyi infrastruktúra fejlesztéséhez nyújtott beruházási támogatás***

A támogatás keretében a beruházáshoz kapcsolódó tárgyi eszköz és immateriális javak beruházási költsége számolható el.

Amennyiben a projekt tartalmaz olyan támogatható tevékenységet, amelyet nem a támogatási kérelem részeként, nem annak költségkeretéből kíván megvalósítani, és/vagy tartalmaz olyan nem támogatható tevékenységet, amelyet a támogatást igénylő meg kíván valósítani a projekt részeként, azonban a felhíváson kívüli forrásból, akkor ezen tevékenységeket elkülönítetten és egyértelműen be kell mutatni a támogatási kérelemben, valamint a későbbiekben megkötésre kerülő vállalkozói szerződésekben is. A projekt költségvetésének megfelelően részletezettnek és ily módon ellenőrizhetőnek kell lenni ahhoz, hogy meghatározható legyen a költségek, illetve ezen belül az elszámolható költségek besorolása.

## 5.6. Az elszámolhatóság további feltételei

A helyi felhívás keretében támogatott projektek költségei elszámolhatóságának kezdete: 2017. 09. 27. vége: 2021.07.31.

A 272/2014. (XI.5.) Korm. rendelet 5. melléklet 2.3.2.5b pontja értelmében a nem közbeszerzés köteles beszerzések vonatkozásában az alábbi összeférhetetlenségi szabályok állnak fenn:

Nem független az az ajánlattevő,

1. amelyben a támogatást igénylő / kedvezményezett vagy ezek tulajdonosa - irányító vagy felügyeleti szerve -, annak tagja, és/vagy a szervezet nevében nyilatkozattételre, képviseletre jogosult személy, továbbá ezen személy hozzátartozója az alábbi jogok valamelyikét gyakorolja: tulajdonosi, fenntartói, vagyonkezelői, irányítási, képviseleti, munkáltatói, vagy kinevezési;
2. amelynek tulajdonosa - irányító vagy felügyeleti szerve -, annak tagja, és/vagy a szervezet nevében nyilatkozattételre, képviseletre jogosult személy, a támogatást igénylő / kedvezményezett szervezetében vagy ugyanazon beszerzés vonatkozásában másik ajánlattevő szervezetében az alábbi jogok valamelyikét gyakorolja: tulajdonosi, fenntartói, vagyonkezelői, irányítási, képviseleti, munkáltatói vagy kinevezési; vagy
3. ha a támogatást igénylő / kedvezményezett vagy másik ajánlattevő vonatkozásában partner vagy kapcsolt vállalkozásnak minősül.

Az összeférhetetlenség vonatkozásában hozzátartozónak minősül Ptk. 8:1. § (1) bekezdés 1. és 2. pontja értelmében a házastárs, az egyenes ágbeli rokon, az örökbefogadott, a mostoha- és a nevelt gyermek, az örökbefogadó-, a mostoha- és a nevelőszülő, a testvér, az élettárs, az egyenes ágbeli rokon házastársa, a házastárs egyenes ágbeli rokona és testvére, és a testvér házastársa.

**A támogatási kérelemben tervezett elszámolható költségek alátámasztása:**

A költségszámítás alapjául szolgáló egységárak nem haladhatják meg a szokásos piaci árat, illetve a jelen Felhívás 5.7 pontjában rögzített tevékenységek esetén feltüntetett korlátokat. Piaci ár igazolása a közbeszerzési eljárás alapján megkötött szerződés esetében a közbeszerzés dokumentációjával, vagy közbeszerzési kötelezettség hiányában, illetve a közbeszerzési értékhatárt el nem érő beszerzések esetében több lehetséges szállítótól történő ajánlatkérés keretében beérkezett ajánlatokkal történhet. Legalább három, egymástól és a támogatást igénylő(k)től/kedvezményezett(ek)től független ajánlattevőtől származó, azonos tárgyú, összehasonlítható, érvényes , írásos árajánlat megléte szükséges. In-house beszerzés esetén a Kedvezményezett a piaci árat a 272/2014. (XI.5.) Kormányrendelet in-house beszerzésekre vonatkozó elszámolhatósági szabályainak betartásával, és a nem független árajánlat mellett, három egymástól és a támogatást igénylő(k)től/kedvezményezett(ek)től független ajánlattevőtől származó, azonos tárgyú, összehasonlítható, érvényes, írásos árajánlattal igazolja. Az ajánlatkérést úgy kell lebonyolítani, hogy az igazolás feltételei teljesíthetőek legyenek.

Nem közbeszerzéshez kapcsolódó költség esetén a piaci árnak való megfelelés ellenőrzése céljából a támogatást igénylőnek a támogatási kérelemmel egyidejűleg, annak mellékleteként, de legkésőbb a projekt-előkészítési mérföldkőig legalább három részletes árajánlatot szükséges benyújtania minden releváns költségvetési tétel esetében. Közbeszerzéshez kapcsolódó költség esetén ugyanezen időpontig elegendő egy indikatív árajánlat, illetve tervezői költségbecslés benyújtása minden releváns költségvetési tétel esetében.

Fentiek alól kivételt képeznek a három millió forintnál nagyobb elszámolható összköltségű projektek azon leendő szerződései, melyek tervezett költsége nem haladja meg a bruttó 300 000 forintot. Ez utóbbi esetben az árajánlatoknak rendelkezésre kell állnia, azonban benyújtani nem szükséges, azokat a támogató helyszíni ellenőrzés keretében ellenőrizheti.

A nyílt kereskedelmi forgalomban beszerezhető eszközök esetén az írásos ajánlatok kiválthatóak hivatalos árajánlatok bemutatásával (pl.: forgalmazó cégek honlapja).

Az árajánlatkéréseket és az ajánlatok beérkezését megfelelően dokumentálni szükséges (postai feladás bélyegzője/faxjelentés/érkeztetés/iktatás), mely a helyszíni ellenőrzések során ellenőrzésre kerül. Az alátámasztó dokumentumok (árajánlatok, kimutatások) nem lehetnek a közbeszerzés vagy beszerzés eredményeként megkötött szerződés aláírásának dátumához képest 6 hónapnál régebbiek.

Kifizetési igénylés ellenőrzése során amennyiben az ajánlatok a piaci ár igazolására alkalmatlanok (különösen: nem összehasonlíthatóak, nem azonos tárgyúak, nem egymástól és a projektgazdától/ajánlatkérőtől független[[7]](#footnote-7) piaci szereplőktől származnak, a tényleges piaci árat jelentősen meghaladják) a felmerült költségek a projekt terhére nem elszámolhatóak.

A személyi jellegű ráfordítások megalapozására a támogatási kérelemmel együtt benyújtandók a támogatási kérelem benyújtását megelőző évre vonatkozó bérkartonok vagy egy nyilatkozat az érintett időszak személyi jellegű ráfordításainak értékéről, melynek megalapozottságát a támogató ellenőrzi. Amennyiben célfeladat kerül megállapításra a projektben elvégzendő feladatokra, úgy a célfeladat keretében megállapított bér/illetmény havi összege nem haladhatja meg az adott munkavállaló, Kedvezményezettnél, a támogatási kérelem benyújtásakor érvényes bérének/illetményének havi összegét. A támogatási kérelem költségvetésében minden esetben szükséges megjelölni, hogy az adott személy foglalkoztatása milyen jogviszonyban történik majd, és részletesen kerüljön bemutatásra a tervezett költség számítási módja.

Meglévő foglalkoztatott esetében az elszámolható személyi jellegű ráfordítások csak indokolt esetben (munkaidő növekedés, feladatbővülés, munkakörbővülés) és mértékben emelkedhetnek a támogatási igény benyújtását megelőző utolsó évi átlagbérhez képest.

A piaci ár bizonyítása a Kedvezményezett feladata és felelőssége. Ezáltal a projekt költségvetésének és az abban szereplő költségtételeknek megfelelően részletezettnek, szakmai indoklással ellátottnak és ilyen módon ellenőrizhetőnek kell lenniük ahhoz, hogy a piaci áraknak történő megfelelés ellenőrizhető legyen. A költségvetés részletezettségét és bemutatását minden költségelem vonatkozásában úgy kell megtenni, hogy beazonosítható legyen a tervezett egységár, annak felosztása költség tételekre, az egység megnevezése, szakmai indoklás a mértékére vonatkozóan.

A piaci ár igazolásától eltekinteni csak az Irányító Hatóság által adott egyedi engedély alapján, a beszerzendő eszköz vagy szolgáltatás egyedi jellegének alátámasztásával lehet (pl.: hatósági árak, közüzemi szolgáltatás, vagy olyan speciális eszköz, technológia, amelyek csak egy gyártótól szerezhető be, vagy az adott eszközt, berendezést csak egy kizárólagos forgalmazó hozhatja be Magyarországra). Az ellenőrzéshez ilyen esetben biztosítani kell legalább egy referenciaárat, az alábbi források valamelyikéből (a gyártó hivatalos árlistái, katalógusai; külföldi képviseletek árlistái, katalógusai; a forgalmazó által más, a kedvezményezettől független szervezeteknek adott árajánlat – amennyiben a forgalmazó ezeket rendelkezésre bocsátja).

Egyszerűsített elszámolással érintett költségek tekintetében nem kell benyújtani a piaci árnak való megfelelőség igazolására szolgáló árajánlatokat.

A támogatást igénylő és a kedvezményezett köteles vizsgálni az ajánlattevők szerződés teljesítésére való alkalmasságát.

A projekt megvalósítás szakaszában költségvetési tételt érintő szerződésmódosítás esetén minden releváns esetben szükséges benyújtani a piaci ár megfelelőségét alátámasztó, Kormányrendeletben meghatározott dokumentumokat és szakmai indoklást a módosításra vonatkozóan. A módosítást minden esetben a módosítással érintett költség, elszámolásra történő benyújtása előtt szükséges benyújtani.

Költségnövekmény ellenőrzése során a Támogató Az európai uniós forrásból finanszírozott egyes projektek költségnövekménye támogathatóságáról szóló 17/2017. (II. 1.) Korm. rendelet szerint jár el.

Jelen felhívás keretében egyszeri elszámolásra van lehetőség.

Jelen felhívás keretében az alábbi költségek tekintetében összesítőkön történik a megvalósítás során az elszámolás:

A projektmenedzsment tevékenységében vagy a szakmai megvalósításában részt vevők projekthez kapcsolódó személyi jellegű költségeinek elszámolása a Személyi jellegű költségek összesítőjén (amennyiben releváns)

Fordított adózás esetén az Áfa-összesítő fordított adózás esetére alkalmazandó (amennyiben releváns)

Az utazási és kiküldetési (napidíj) költségtérítés elszámolása az Összesítő az utazási és kiküldetési (napidíj) költségtérítés elszámolásához összesítőn (amennyiben releváns)

Kis támogatástartalmú számlák a Kis támogatástartalmú számlák összesítőjén (amennyiben releváns)

Anyagköltség elszámolása az Anyagköltség összesítőn (amennyiben releváns)

Általános (rezsi) költség az Általános (rezsi) költség összesítőn (amennyiben releváns)

Jelen felhívás keretében kis támogatástartalmú bizonylatok összesítőjén elszámolható bizonylatok maximális támogatástartalma:

* amennyiben a 25 millió forintnál kevesebb támogatással megvalósuló projektek esetén az elszámoló bizonylat támogatástartalma a 100 ezer forintot nem haladja meg, az elszámoló bizonylatot *Kis támogatástartalmú számlák összesítőjén* szükséges elszámolni.

Jelen felhívás keretében szóbeli megállapodás alapján történő költségelszámolásra nincs lehetőség.

**E-beszerzés funkció használatára vonatkozó tájékoztatás:**

A kedvezményezetteknek lehetőségük van a pályázati e-ügyintézés felület e-beszerzés funkciójának önkéntes használatára. Amennyiben a „Beszerzéseim” menüpontba az ajánlattételi határidőt megelőzően feltöltik beszerzési igényüket, úgy azok a <http://palyazat.gov.hu/e-beszerzes> oldalon nyilvánosan elérhetőek lesznek.

Az igényt az ajánlattételi határidőt megelőzően, az ajánlattételhez szükséges ésszerű időben javasolt feltölteni. A beszerzési igényben lehetőség van megjelölni többek között az ajánlattétel módját, határidejét, a beszerzési igény tárgyát és a teljesítési feltételeket. Felhívjuk a figyelmet, hogy az e-beszerzés funkció használata nem helyettesíti, csupán elősegítheti a szokásos piaci ár igazolására vonatkozó kötelezettségek teljesítését.

**E-beszerzés funkció használatára vonatkozó lehetőség:**

Felhívjuk a figyelmet, hogy a kedvezményezettnek lehetősége van a projekt keretében megvalósítandó, Kbt. hatálya alá nem tartozó beszerzései vonatkozásában az alábbiak szerint eljárni:

1. A kedvezményezett beszerzési igényét az ajánlattételi határidőt megelőző legalább öt nappal köteles a pályázati e-ügyintézés felületen „Beszerzéseim” menüpont alatt feltölteni.
2. Nem kell közzétenni a beszerzési igényt 3 000 000 Ft-nál nagyobb elszámolható összköltségű projektek azon szerződései esetében, amelyek elszámolható összköltsége nem haladja meg a 300.000 Ft-ot.

## 5.7. Az elszámolható költségek mértékére, illetve arányára vonatkozó elvárások

A projekt tervezése során az egyes elszámolható költségtípusok vonatkozásában a következő korlátozásokat szükséges figyelembe venni:

| **Költségtípus** | **Maximális mértéke az összes elszámolható költségre vetítve (%)** |
| --- | --- |
| Projekt előkészítés, tervezés (kivéve közbeszerzési eljárások lefolytatásának költsége) | 4,2% |
| * Közbeszerzési eljárások lefolytatása
 | 1% |
| * Projektmenedzsment
 | 2,5% |
| * Tájékoztatás, nyilvánosság biztosítás
 | 0,5% |
| * Marketing tevékenység
 | 10 %  |
| * Általános költségek (rezsi)
 | 0,5% |

Felhívjuk a támogatást igénylők figyelmét, hogy a belső arányok vizsgálata során az előírt korlátok megtartásának ellenőrzése két tizedes jegy pontosságig történik.

Jelen felhívás keretében a fenti táblázatban meghatározott százalékos korlátok betartása a támogatási kérelem összeállítása, valamint a projektmegvalósítás során kötelező.

## 5.8. Nem elszámolható költségek köre

A támogatható tevékenységekhez kapcsolódóan nem elszámolható költségnek minősül mindazon költség, amely nem szerepel az 5.5. pontban, különösen:

1. Integrált Településfejlesztési Stratégia felülvizsgálata, módosítása, kiegészítése, elkészítése;
2. élő állat vásárlása;
3. jármű beszerzése.
4. a levonható áfa,
5. a kamattartozás-kiegyenlítés,
6. a hitelkamat,
7. a hiteltúllépés költsége, egyéb pénzügyforgalmi költségek,
8. a deviza-átváltási jutalék,
9. a pénzügyi, finanszírozási tranzakciókon realizált árfolyamveszteség,
10. a bírságok, kedvezményezett által fizetett kötbérek és a polgári perrendtartásról szóló 1952. évi III. törvény 75. § szerinti perköltség, függetlenül attól, hogy bíróság által megítélésre került-e.

A felhívás 5.5. pontjában fel nem sorolt költségek abban az esetben sem számolhatók el, amennyiben az állami támogatási kategóriákra vonatkozó, jelen felhívásban található egyéb iránymutatások lehetővé tennék.

## 5.9. Az állami támogatásokra vonatkozó rendelkezések

***Támogatáshalmozódás***

Azonos, vagy részben azonos azonosítható elszámolható költségek esetén állami támogatás abban az esetben halmozható más, helyi, regionális, államháztartási vagy uniós forrásból származó állami támogatással, ha az nem vezet a csoportmentességi rendeletekben, vagy az Európai Bizottság jóváhagyó határozatában meghatározott legmagasabb támogatási intenzitás túllépéséhez.

Állami támogatás különböző azonosítható elszámolható költségek esetén halmozható más, helyi, regionális, államháztartási vagy uniós forrásból származó állami támogatással.

Az egy projekthez igénybe vett összes támogatás - függetlenül attól, hogy annak finanszírozása uniós, országos, regionális vagy helyi forrásból történik - támogatási intenzitása vagy összege nem haladhatja meg az irányadó uniós állami támogatási szabályokban meghatározott támogatási intenzitást vagy támogatási összeget.

A kockázatfinanszírozási támogatás, az induló vállalkozásnak nyújtott támogatás és a csekély összegű támogatás, amennyiben azonosítható elszámolható költségekkel nem rendelkezik, bármely egyéb, azonosítható elszámolható költségekkel rendelkező állami támogatással halmozható. Az azonosítható elszámolható költségekkel nem rendelkező támogatás a csoportmentességi rendeletekben és az Európai Bizottság jóváhagyó határozatában meghatározott legmagasabb teljes támogatási intenzitásig vagy támogatási összegig bármilyen más, azonosítható elszámolható költségekkel nem rendelkező állami támogatással halmozható.

5.9.1. A felhívás keretében nyújtott egyes támogatási kategóriákra vonatkozó egyedi szabályok

***Csekély összegű támogatás***

A csekély összegű támogatásra vonatkozó részletes szabályokat az EUMSZ 107. és 108. cikkének a csekély összegű (de minimis) támogatásokra való alkalmazásáról szóló, 2013. december 18-i 1407/2013/EU bizottsági rendelet (HL L 352, 2013. 12.24. 1.o), a 2014-2020 programozási időszakra rendelt források felhasználására vonatkozó uniós versenyjogi értelemben vett állami támogatási szabályokról szóló 255/2014. (X.10.) Korm. rendelet 100.§, valamint az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet szabályozza.

Az egy és ugyanazon vállalkozásnak minősülő vállalkozások részére az 1407/2013/EU bizottsági rendelet hatálya alá tartozó, Magyarországon odaítélt csekély összegű támogatás (ezen alcím vonatkozásában a továbbiakban: támogatás) bruttó támogatástartalma nem haladhatja meg a 200 000 eurónak, közúti kereskedelmi árufuvarozást ellenszolgáltatás fejében végző, egy és ugyanazon vállalkozásnak minősülő vállalkozások esetén a 100 000 eurónak megfelelő forintösszeget, figyelembe véve az 1407/2013/EU bizottsági rendelet 3. cikk (8) és (9) bekezdését.

A támogatás a csekély összegű közszolgáltatási támogatással a 360/2012/EU bizottsági rendeletben meghatározott felső határig halmozható. A támogatás más csekély összegű támogatásokról szóló rendeleteknek megfelelően nyújtott csekély összegű támogatással a fent meghatározott felső határig halmozható.

A támogatás nem halmozható azonos elszámolható költségek vagy azonos kockázatfinanszírozási célú intézkedés vonatkozásában nyújtott állami támogatással, ha az így halmozott összeg meghaladná a csoportmentességi rendeletekben vagy az Európai Bizottság jóváhagyó határozatában meghatározott legmagasabb támogatási intenzitást vagy összeget.

A kedvezményezettnek az 1407/2013/EU bizottsági rendelet 5. cikk (1) bekezdése figyelembevételével - az ott meghatározott feltételek teljesítésének megállapítására alkalmas módon - nyilatkoznia kell a részére a támogatás odaítélésének évében és az azt megelőző két pénzügyi évben nyújtott csekély összegű támogatások támogatástartalmáról.

***A kultúrát és a kulturális örökség megőrzését előmozdító támogatás*** *kategória alkalmazása esetén:*

A kultúrát és a kulturális örökség megőrzését előmozdító támogatásra vonatkozó részletes szabályokat az EUMSZ107. és 108. cikke alkalmazásában bizonyos támogatási kategóriáknak a belsőpiaccal összeegyeztethetőnek nyilvánításáról (általános csoportmentességi rendelet) szóló 651/2014/EU bizottsági rendelet (HL L 187., 2014.6.26., 1. o.) I-II. fejezete és III. fejezetének 53. cikke, a 2014-2020 programozási időszakra rendelt források felhasználására vonatkozó uniós versenyjogi értelemben vett állami támogatási szabályokról szóló 255/2014. (X.10.) Korm. rendelet 90-94.§, valamint az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet szabályozza.

A kultúrát és a kulturális örökség megőrzését előmozdító beruházási, működési vagy zenei és irodalmi alkotások kiadásához nyújtott támogatásként a következőkhöz nyújtható:

a. muzeális intézmény, levéltár, könyvtár, művészeti vagy közművelődési intézmény - ide értve a közösségi teret -, koncertterem,

b. tárgyi kulturális örökség, régészeti lelőhely, emlékmű, történelmi emlékhely és épület, a kulturális örökséghez kapcsolódó természeti örökség, kulturális vagy természeti örökséggé nyilvánított örökség,

c. a szellemi kulturális örökség valamennyi formája (pl. népi hagyományok, kézművesség),

d. művészeti vagy kulturális esemény, előadás, fesztivál, kiállítás és hasonló kulturális tevékenység,

e. kulturális és művészeti oktatási tevékenység, a kulturális kifejezésmódok sokfélesége védelmének és támogatásának jelentőségét tudatosító oktatási és társadalmi célú figyelemfelhívó programok, ideértve az új technológiák alkalmazását is ezen célokra,

f. zenei és irodalmi alkotások írása, szerkesztése, gyártása, terjesztése, digitalizálása, kiadása és fordítása.

***Helyi infrastruktúra fejlesztéséhez nyújtott beruházási támogatás***

**A helyi infrastruktúra fejlesztéséhez nyújtott beruházási támogatásra** vonatkozó részletes szabályokat az EUMSZ107. és 108. cikke alkalmazásában bizonyos támogatási kategóriáknak a belsőpiaccal összeegyeztethetőnek nyilvánításáról (általános csoportmentességi rendelet) szóló 651/2014/EU bizottsági rendelet (HL L 187., 2014.6.26., 1. o.) I-II. fejezete és III. fejezetének 56. cikke, a 2014-2020 programozási időszakra rendelt források felhasználására vonatkozó uniós versenyjogi értelemben vett állami támogatási szabályokról szóló 255/2014. (X.10.) Korm. rendelet 98. §, valamint az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet szabályozza.

Előzetes jóváhagyás céljából be kell jelenteni az Európai Bizottság részére a helyi infrastruktúra fejlesztéséhez nyújtott beruházási támogatást, ha a támogatás összege egyazon infrastruktúra esetén meghaladja a 10 millió eurónak megfelelő forintösszeget, vagy a projekt összköltsége meghaladja a 20 millió eurónak megfelelő forintösszeget.

Helyi infrastruktúra fejlesztéséhez nyújtott beruházási támogatás helyi infrastruktúra építéséhez, bővítéséhez vagy korszerűsítéséhez nyújtható, ha ezen infrastruktúra helyi szinten hozzájárul az üzleti és a fogyasztói környezet korszerűsítéséhez és ipari bázisok fejlesztéséhez.

A támogatás nyújtásának feltétele, hogy a megvalósuló infrastruktúrát nyílt, átlátható és megkülönböztetés-mentes alapon kell a felhasználók rendelkezésére bocsátani. Az infrastruktúra használatáért felszámított vagy eladása során meghatározott árnak szokásos piaci árnak kell lennie.

Az infrastruktúra működtetését koncesszióba adni vagy azzal harmadik felet megbízni csak nyílt, átlátható és megkülönböztetés-mentes módon, a vonatkozó jogszabályok betartásával lehet.

1. csatolandó mellékletek listája

## 6.1.1. A helyi támogatási kérelem elkészítése során csatolandó mellékletek listája

A helyi támogatási kérelem elkészítésekor a következő mellékleteket szükséges csatolni:

1. Támogatási kérelem adatlap
2. Saját forrás rendelkezésre állását igazoló támogatást igénylői nyilatkozat(ok), a felhívás 3.10. pontjának megfelelően
3. Projektre vonatkozó szakmai megalapozó dokumentum
4. A kedvezményezett nevében aláíró személy vagy személyek - a költségvetési szerv, a helyi önkormányzat, a kisebbségi önkormányzat, az egyházi jogi személy, a felsőoktatási intézmény, a közalapítvány és az állam kizárólagos tulajdonában lévő gazdasági társaság kivételével - pénzügyi intézmény által igazolt, ügyvéd által ellenjegyzett vagy közjegyző által hitelesített aláírás mintája
5. Együttműködési megállapodás (amennyiben releváns)
6. Konzorciumi együttműködési megállapodás támogatási kérelem benyújtásához (amennyiben releváns)

Csatolandó, amennyiben rendelkezésre áll:

1. Értékeléshez kapcsolódó egyéb alátámasztó dokumentumok (pl.: műszaki tervek)
2. Árajánlatok:
	* 1. A nem közbeszerzés köteles költségtételek alátámasztására 1 darab árajánlat. A nyílt kereskedelmi forgalomban beszerezhető eszközök, anyagok esetén az írásos ajánlatok kiválthatóak hivatalos árajánlatok bemutatásával (pl.: forgalmazó cégek honlapja).
		2. Közbeszerzéshez kapcsolódó költség esetén egy indikatív árajánlat.
		3. Személyi jellegű ráfordítások megalapozására a támogatási kérelemmel együtt benyújtandók a támogatási kérelem benyújtását megelőző évre vonatkozó bérkartonok vagy egy nyilatkozat az érintett időszak személyi jellegű ráfordításainak értékéről.

## 6.1.2. Az IH-hoz végső ellenőrzésre benyújtandó támogatási kérelemhez csatolandó mellékletek listája

Az IH-hoz végső ellenőrzésre benyújtandó támogatási kérelemhez a következő mellékleteket szükséges csatolni:

Támogatási kérelem adatlap

1. Saját forrás rendelkezésre állását igazoló támogatást igénylői nyilatkozat(ok), a felhívás 3.10. pontjának megfelelően
2. Projektre vonatkozó szakmai megalapozó dokumentum
3. A támogatást igénylő hivatalos képviselőjének bank által igazolt, ügyvéd által ellenjegyzett, vagy közjegyző által hitelesített aláírási címpéldánya
4. Együttműködési megállapodás (amennyiben releváns)
5. Konzorciumi együttműködési megállapodás támogatási kérelem benyújtásához (amennyiben releváns)

Csatolandó, amennyiben rendelkezésre áll:

Értékeléshez kapcsolódó egyéb alátámasztó dokumentumok

Árajánlatok:

1. A nem közbeszerzés köteles költségtételek alátámasztására 1 darab árajánlat. A nyílt kereskedelmi forgalomban beszerezhető eszközök, anyagok esetén az írásos ajánlatok kiválthatóak hivatalos árajánlatok bemutatásával (pl.: forgalmazó cégek honlapja).
2. Közbeszerzéshez kapcsolódó költség esetén egy indikatív árajánlat.
3. Személyi jellegű ráfordítások megalapozására a támogatási kérelemmel együtt benyújtandók a támogatási kérelem benyújtását megelőző évre vonatkozó bérkartonok vagy egy nyilatkozat az érintett időszak személyi jellegű ráfordításainak értékéről.

Felhívjuk figyelmét, hogy a felsorolt mellékleteket a helyi támogatási kérelem elkészítésekor kell csatolni! A támogatást igénylő adatait tartalmazó *Nyilatkozat* c. dokumentum példányát pedig a támogatási kérelem IH-hoz történő benyújtása, véglegesítése és lezárása után az elektronikus kitöltő program fogja generálni, így az a helyi támogatási kérelem csatolandó mellékletei között nem került felsorolásra. A Nyilatkozat aláírását és elküldését, továbbá támogatási kérelmek benyújtásának és elbírálásának folyamatát az ÁÚHF tartalmazza.

## 6.2. A támogatói okirathoz csatolandó mellékletek listája

Felhívjuk figyelmét, hogy a felsorolt mellékleteket a támogatói okirat elkészülte során csatolni szükséges:

1. a kedvezményezett nevében aláíró személy vagy személyek - a költségvetési szerv, a helyi önkormányzat, a kisebbségi önkormányzat, az egyházi jogi személy, a felsőoktatási intézmény, a közalapítvány és az állam kizárólagos tulajdonában lévő gazdasági társaság kivételével - pénzügyi intézmény által igazolt, ügyvéd által ellenjegyzett vagy közjegyző által hitelesített aláírás mintáját,
2. a kedvezményezett - a költségvetési szerv, a helyi önkormányzat, a nemzetiségi önkormányzat, az egyházi jogi személy, a felsőoktatási intézmény, a közalapítvány és az állam kizárólagos tulajdonában lévő gazdasági társaság kivételével - alapító (létesítő) okiratát vagy jogszabályban meghatározott nyilvántartásba vételét igazoló okiratát.
3. Nyilatkozat finanszírozási mód választásáról.
4. Konzorciumi együttműködési megállapodás támogatásban részesített projekt megvalósítására (amennyiben releváns)

## 6.3. Az első kifizetési kérelemhez csatolandó mellékletek listája

Felhívjuk figyelmét, hogy a felsorolt mellékleteket az első kifizetési kérelem – az előleget ideértve – benyújtása során csatolni szükséges.

1. Saját forrás rendelkezésre állását igazoló dokumentumok, az ÁÚHF 8. fejezetének 5. alpontjában meghatározott módon és formában.

1. További információk

Tájékoztatjuk a tisztelt támogatást igénylőt, hogy a helyi támogatási kérelmek elbírálása során a támogatást igénylővel kapcsolatos, a közhiteles adatbázisokban elérhető adatok vagy azok egy része az eljárási rendelet hatálya alá tartozó szervezetek által felhasználásra kerülnek.

**A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016. április 27-i (EU) 2016/679 európai parlamenti és tanácsi rendelet (általános adatvédelmi rendelet - GDPR) előírásaiból fakadó kötelezettségek**

A támogatási kérelem benyújtásának célja, hogy a támogatást igénylő - sikeres elbírálás és támogató tartalmú támogatási döntés esetén - a tervezett projekt megvalósítására támogatási szerződést kössön/ Támogató támogatói okiratot állítson ki. A támogatási kérelem feldolgozásához szükséges, hogy a Támogató a támogatást igénylő projekt-adatlapon és annak mellékleteiben feltüntetett személyes adatait - a palyazat.gov.hu honlapon elérhető Adatvédelmi nyilatkozatban szereplő adatkezelési célok szerint -  kezelje.[[8]](#footnote-8)

A támogatást igénylő felelős azért, hogy – az általános adatvédelmi rendelet előírásainak megfelelően – a projekt adatlapon és annak mellékleteiben feltüntetett további érintettek (a támogatást igénylő és esetleges konzorciumi partnereinek, szállítóinak, tulajdonosainak nevében és érdekében eljáró más személyek, valamint a projekt végső kedvezményezettjei) személyes adatainak a támogatást igénylő általi kezelése és a fejlesztéspolitikai intézményrendszer számára történő rendelkezésre bocsátása megfelelő jogalappal és az érintettek megfelelő tájékoztatását követően történik. Az adatkezelés jogalapját jogszabályi felhatalmazás, az érintettre vonatkozó szerződéses kötelezettség, vagy az érintett előzetes, egyértelmű, megfelelő tájékoztatáson alapuló, önkéntes és határozott hozzájárulása képezheti, amelyben félreérthetetlen hozzájárulását adja a rá vonatkozó személyes adatok meghatározott célból és körben történő kezeléséhez. Az érintettektől személyes adatai kezeléséhez általános jelleggel hozzájárulás nem kérhető.

Ha a 272/2014. (XI. 5.) Korm. rendelet szerint a támogatást igénylőnél a Támogató helyszíni szemlét folytat le, a fentiek dokumentáltsága megvizsgálásra kerülhet. Ha az adatkezelés jogszerűségével kapcsolatban a döntés-előkészítési folyamat bármely szakaszában kétség merül fel, úgy a Támogató számára a releváns dokumentumokat be kell nyújtani.

A Kedvezményezettnek a projekt megvalósítási szakaszában is meg kell felelnie a fenti előírásoknak.

A Veszprém Az Élhető Város Helyi Akciócsoport fenntartja a jogot, hogy jelen helyi felhívást a jogszabályi környezet alakulásának megfelelően indokolt esetben módosítsa, illetve jogszabályban meghatározott esetben felfüggessze, vagy lezárja, amelyről Veszprém Az Élhető Város Helyi Akciócsoport indoklással ellátott közleményt tesz közzé a **www.elhetoveszprem.hu** oldalon.

Felhívjuk a tisztelt támogatást igénylők figyelmét, hogy az ÁÚF **www.elhetoveszprem.hu** honlapon található és általános tájékoztatást nyújt az alábbiakról:

1. Az Útmutató célja, hatálya
2. Kizáró okok listája
3. [A támogatási kérelmek benyújtásának és elbírálásának módja](#_Toc406577993)
	1. A helyi támogatási kérelmek benyújtásának és elbírálásának módja – helyi kiválasztás
	2. A támogatási kérelmek benyújtásának és elbírálásának módja – végső ellenőrzés
4. [Tájékoztatás kifogás benyújtásának lehetőségéről](#_Toc406577997)
5. [Tájékoztató a támogatói okirat megkötéséről](#_Toc406577998)
6. [A biztosítéknyújtási kötelezettségre vonatkozó tájékoztató](#_Toc406577999)
7. [A fejlesztéssel érintett ingatlanra vonatkozó feltételek](#_Toc406578000)
8. [Tájékoztatás a projektek megvalósításáról, finanszírozásáról, és előrehaladásának követéséről](#_Toc406578001)
9. [A közbeszerzési kötelezettségre vonatkozó tájékoztató](#_Toc406578002)
10. [Tájékoztatásra és nyilvánosságra vonatkozó kötelezettségek](#_Toc406578003)
11. [A felhívással, a projekt-kiválasztási eljárással és a projektmegvalósítással kapcsolatos legfontosabb jogszabályok](#_Toc406578004)
12. A környezetvédelmi, esélyegyenlőségi és a nők és férfiak egyenlőségét biztosító követelmények

**Kérjük, hogy a támogatási kérelmet az útmutatók figyelembevételével készítsék el!**

1. A felhívás szakmai mellékletei
2. Fogalomjegyzék
3. Helyi támogatási kérelem adatlap
4. Segédlet szakmai megalapozó dokumentum elkészítéséhez
5. Támogatói okirat sablon
6. Kommunikációs csomagok keretében elszámolható költségek felső korlátai
7. Együttműködési szándéknyilatkozat
8. Konzorciumi megállapodás minta

Veszprém, 2020. október 6.

Felhívás Előkészítő Munkacsoport a tervezetet megtárgyalta, elfogadta; ez alapján

készítette: ellenjegyezte:

……………………………………………………………… ………………………………………………..

Pro Veszprém Nonprofit Kft.- HACS Munkaszervezete Veszprém az Élhető Város HACS vezetője

1. A támogatási kérelem benyújtására és megvalósítására számos egyéb feltétel vonatkozhat. Kérjük, tanulmányozza át ezeket a Felhívás további fejezeteiben! [↑](#footnote-ref-1)
2. Amely indikátor esetében az oszlopban érték került rögzítésre, azt támogatási kérelmenként az elvárt kötelező minimális vállalás értéke. [↑](#footnote-ref-2)
3. Minősített elektronikus aláírás: olyan - fokozott biztonságú - elektronikus aláírás, amelyet az aláíró biztonságos aláírás-létrehozó eszközzel hozott létre, és amelynek hitelesítése céljából minősített tanúsítványt bocsátottak ki. [↑](#footnote-ref-3)
4. A postai szolgáltatásokról szóló 2012. évi CLIX. törvény (a továbbiakban Posta tv.) 2. § 9. pontjában foglaltak szerint expressz postai szolgáltatás: az az időgarantált szolgáltatás, melynek keretében a postai szolgáltató arra vállal kötelezettséget, hogy a postai küldeményt belföldön legkésőbb a felvételt követő munkanapon, Európai Unió tagállamaiba címzett küldemény esetében legkésőbb a felvételt követő harmadik munkanapon, egyéb nemzetközi viszonylatú küldemény esetében legkésőbb a felvételt követő ötödik munkanapon kézbesíti, és emellett az alábbi a)-f) pontban foglalt többletszolgáltatások közül legalább egyet teljesít:

a) nyomon követhető kezelés;

b) utánvétel;

c) tértivevény;

d) értéknyilvánítás.

e) kizárólag a küldemény címzettjeként megjelölt személy kezéhez történő kézbesítés;

f) a küldeménynek a feladó lakóhelyén, tartózkodási helyén, székhelyén, telephelyén vagy fióktelepén történő felvétele. [↑](#footnote-ref-4)
5. A Posta tv. 2. § 15. pontjában foglaltak szerint futárposta-szolgáltatás: olyan - a küldemény felvételétől számított legfeljebb 24 órán belül teljesítendő - időgarantált postai szolgáltatás, amelynek keretében a postai szolgáltató arra vállal kötelezettséget, hogy a postai küldemény felvételét végző személy a postai küldeményt a kézbesítés megkísérléséig megszakítás nélkül személyes felügyelete alatt tartja oly módon, hogy a feladó ez alatt bármely időpontban rendelkezhessen a postai küldemény címzettjének vagy címének a megváltoztatásáról, és sikertelen személyes kézbesítés esetén megtehesse a szükséges intézkedéseket. Felhívjuk figyelmét, hogy amennyiben postafiók címre kell beküldeni a támogatási kérelmet, akkor futárpostai szolgáltatás – a Posta törvény rendelkezései alapján - nem vehető igénybe. [↑](#footnote-ref-5)
6. Innováció: új termék vagy szolgáltatás jön létre; új módszer alkalmazása, amely lehetővé teszi a különböző errőforások kombinációját, ami a belső potenciálok jobb kihasználását eredményezi; hagyományosan elkülönülten működő ágazatok kombinációja, összekapcsolása; a helyi szereplők szokatlan kombinációjának bevonása a döntéshozásba, a projektek megvalósításába, a részvétel megszervezésének eredeti módja. [↑](#footnote-ref-6)
7. Nem független az az ajánlattevő, amelyben a támogatást igénylő, illetve kedvezményezett vagy tulajdonosa (irányító vagy felügyeleti szerve), annak tagja, a szervezet nevében nyilatkozattételre, képviseletre jogosult személy, ezen személy Ptk. 8:1. § (1) bekezdés 2. pontja szerinti hozzátartozója, tulajdonosi, fenntartói, vagyonkezelői, irányítási, képviseleti, munkáltatói, vagy kinevezési jogokat gyakorol, vagy fordítva, amely olyan szállítótól származik, amelynek tulajdonosa (irányító vagy felügyeleti szerve), annak tagja, a szervezet nevében nyilatkozattételre, képviseletre jogosult személy, a kedvezményezett szervezetében vagy a másik ajánlattevő szervezetében tulajdonosi, fenntartói, vagyonkezelői, irányítási, képviseleti, munkáltatói vagy kinevezési jogokat gyakorol. Nem független továbbá az ajánlattevő, ha a támogatást igénylő, illetve kedvezményezett vagy másik ajánlattevő vonatkozásában partner vagy kapcsolt vállalkozásnak minősül. [↑](#footnote-ref-7)
8. Az adatkezelés jogalapja: az (EU) 2016/679 rendelet (általános adatvédelmi rendelet) 6. cikk (1) bekezdés b) pontja. [↑](#footnote-ref-8)